Klaipėdos Ernesto Galvanausko profesinio mokymo centro statybos sektoriaus infrastruktūros plėtra

Klaipėdos Ernesto Galvanausko profesinio mokymo centras

Projektu sprendžiama problema - nepatenkintas statybinio profilio specialistų poreikis Klaipėdos apskrityje, nes neišnaudojamos statybinio profilio profesinio mokymo galimybės. Projekto tikslas - užtikrinti prieinamas aukštos kokybės profesinio mokymo paslaugas pagal vykdomas statybinio profilio mokymo programas. Problemos sprendimo būdas - profesiniam mokymui vykdyti pagal statybinio profilio mokymo programas reikiamos įrangos įsigijimas ir mokomojo pastato renovacija.


Didelio naudingumo kogeneracijos pajėgumų, naudojančių atsinaujinančius energijos išteklius, sukūrimas Vilniaus mieste

Bendra projekto vertė siekia 209,1 mln. eurų. Projektą planuojama finansuoti ES paramos, EIB paskolos ir pareiškėjo nuosavomis lėšomis. Projektas tiesiogiai prisidės prie Veiksmų programos 4 prioriteto 4.1.1. konkretaus uždavinio „Padidinti atsinaujinančių išteklių energijos naudojimą“ pasiekimo. Pagrindinis projekto tikslas – didinti energijos gamybą didelio efektyvumo kogeneracijos proceso metu energijos gamybai panaudojant atsinaujinančius energinius išteklius. Centralizuotai tiekiamos šilumos gamybos kuro balanse didžiąją dalį vis dar užima importuojamos gamtinės dujos, kurios yra apie 2,5 karto brangesnės už biokurą. Vilniuje sunaudojama apie trečdalį visos centralizuotai tiekiamos šilumos Lietuvoje, tačiau atsinaujinančių energijos išteklių (toliau - AEI) dalis šilumos gamybos kuro balanse 2014 m. siekė 32 proc., t.y. AEI dalis kuro balanse yra nepakankama bei dauguma įrenginių yra suprojektuoti gaminti tik šiluminę energiją. Projekto metu bus pastatyta biokurą naudojanti didelio efektyvumo kogeneracinė jėgainė, tai prisidės prie energijos vartojimo efektyvumo, energijos gamybos iš atsinaujinančių energijos išteklių, skatinant kogeneraciją, didinimo, užtikrinant tvarią plėtrą, energetinę nepriklausomybę.

Kasmet per 30 dienų nuo kalendorinių metų pabaigos


Skirstomųjų dujotiekių katodinės saugos priežiūros automatizavimas įdiegiant nuotolinio stebėjimo ir valdymo sistemą

Projekto tikslas – kuriant pažangią gamtinių dujų skirstymo sistemą, padidinti gamtinių dujų skirstymo sistemos saugumą ir patikimumą. Šiam tikslui numatytas uždavinys – užtikrinti nenutrūkstamą ir saugų gamtinių dujų skirstymą kuriant pažangią elektrocheminės apsaugos nuo korozijos sistemą. Projekto veiklos – Vilniaus, Kauno, Klaipėdos, Panevėžio ir Šiaulių regionų skirstymo sistemos dujotiekių katodinės saugos įrenginių valdymo automatizavimas.Projekto poreikį nulėmė šie pagrindiniai veiksniai – šiuo metu naudojami katodinės saugos įrenginiai veikia nepakankamai patikimai (dujotiekių apsauginės dangos vientisumo patikrinimų, apibrėžtų Gamtinių dujų skirstymo ir vartotojų sistemų eksploatavimo taisyklėse, metu užfiksuojami pažeidimai, kurių neturėtų būti tinkamai funkcionuojančioje sistemoje), naudojamos nuotolinės duomenų surinkimo priemonės neužtikrina duomenų surinkimo tikslumo, nėra galimybės atlikti apsaugos lygio derinimo nuotoliniu būdu, patiriamos didelės darbo laiko ir degalų sąnaudos, nepakankamai užtikrinama efektyvi vamzdynų apsauga, didėja dujų tiekimo nutraukimo rizika. Įranga neturi integruotų periodinio srovės nutraukimo prietaisų, reikalingų nuotoliniams apsaugos lygio matavimams. Tokia įrangos būklė apsunkina tinkamos apsaugos nuo korozijos būklės užtikrinimą ir saugų bei patikimą dujotiekių ekspoatavimą.Numatoma keisti 144 katodinės saugos stotis, įrengti 436 kontrolinių matavimų kolonėles labiausiai nuo katodinės saugos stočių nutolusiuose ir korozijai rizikingose aplinkose bei įdiegti specialią programinę įrangą. Šių technologijų pagalba būtų efektyviai užtikrintas apsaugos lygio reguliavimas dujotiekio ruožuose; atsiras galimybė nuolat sekti dujotiekio apsaugos lygmenį korozijai pavojinguose vietose; bus sumažinta aplinkos tarša; įgyvendinti Nacionalinėje energetikos strategijoje dujų sektoriui numatyti tikslai – užtikrinti saugų, veiksmingą ir patikimą gamtinių dujų tiekimą.


Šiuolaikinio meno centro modernizavimas

Šiuolaikinio meno centras Vilniuje yra didžiausia Baltijos šalyse šiuolaikinio meno parodoms skirta institucija siekia įgyvendinti 2014 - 2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės Nr. 07.1.1.-CPVA-V-304 „Modernizuoti kultūros infrastruktūrą“ investicijų projektą „Šiuolaikinio meno centro modernizavimas“ ir  4 prioriteto "Energijos efektyvumo ir atsinaujinančių išteklių energijos gamybos ir naudojimo skatinimas" 04.3.1-VIPA-T-113 priemonės "Valstybei nuosavybės teise priklausančių pastatų atnaujinimas". Projektų tikslas – gerinti Šiuolaikinio meno centre teikiamų kultūrinių paslaugų kokybę ir didinti prieinamumą įdiegiant energetinio naudingumo priemones.Siekiant įyvendinti šį tikslą būtina modernizuoti  Šiuolaikinio meno centro infrastruktūrą. Projekto tikslinės grupės yra Lietuvos ir užsienio šalių lankytojai, menininkai, parodų dalyviai, kuratoriai, įstaigos personalas. Projektas bus įgyvendinamas panaudojant Šiuolaikinio meno centro žmogiškuosius išteklius ir pasitelkiant specialistus ir ekspertus iš kitų institucijų. Projekto įgyvendinimo metu bus modernizuotos pastato šildymo, vėdinimo sistemos, pakeisti langai ir durys, apšildytos pastato sienos, stogas  ir perdangos. Taip numatoma suremontuotos parodines ir pagalbines erdves, modernizuoti kino, konferencijų sales, sandėliavimo ir kitas pagalbines patalpas. Sėkmingas  naujų energetinių taupymo priemonių  įgyvendinimas  leis sumažinti bendrą  pastato energijos suvartojimą. Visa tai įtakos paslaugų prieinamumui, sudarys galimybę tinkamai pristatyti ir saugoti meno kūrinius, padidins renginių kiekį ir leis organizuoti konkurencingas programas, sudarys geresnes sąlygas žymiems menininkams kurti ir pristatyti savo kūrybą, pagerės darbo sąlygos centro darbuotojams.

Kasmet per 30 dienų praėjus kiekvieniems metams po projekto finansavimo pabaigos


Administracinės paskirties pastato modernizacija Kalvarijų g. 147, Vilnius

Turto bankas, centralizuotai valdydamas administracinės paskirties valstybinį nekilnojamą turtą, siekia ženkliai prisidėti prie Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“ patvirtintoje Viešųjų pastatų energinio efektyvumo didinimo programoje nustatyto tikslo - „Programa siekiama didinti energijos vartojimo viešiesiems pastatams šildyti ir apšviesti efektyvumą, užtikrinti, kad veiksmingai būtų naudojamos Lietuvos Respublikos valstybės lėšos, skiriamos viešųjų pastatų energijos vartojimo efektyvumui didinti ir viešiesiems pastatams eksploatuoti, mažinti į atmosferą išmetamų šiltnamio efektą sukeliančių dujų (CO2), užtikrinti viešųjų pastatų infrastruktūros atitiktį higienos normų reikalavimams“ įgyvendinimo.Projekto įgyvendinimo metu bus modernizuotas pastatas Kalvarijų g. 147,  Vilniuje diegiant energetinio efektyvumo priemones ir  planuojama pasiekti ne mažiau kaip 30 proc. energijos suvartojimo sutaupymų ir  B pastato energetinio naudingumo klasę.


Tautinių mažumų atstovų įtraukimas į darbo rinką

Tautinių mažumų departamentas prie Lietuvos Respublikos Vyriausybės (toliau vadinama – TMD), atsižvelgęs į atliktus Lietuvoje gyvenančių tautinėms mažumoms priklausančių asmenų padėties tyrimus ir jų metu suformuluotas rekomendacijas, inicijuoja projektą „Tautinių mažumų atstovų įsitraukimas į darbo rinką“ (toliau vadinama – Projektas).Projekto pagrindinis tikslas - skatinti tautinių mažumų atstovų integraciją į darbo rinką ir į visuomenę.Projekto tikslinė grupė - nevyriausybinio, viešojo sektoriaus darbuotojų, darbdavių ir visuomenės atstovai.Projekto metu bus įgyvendintos šios veiklos:1) tautinių mažumų atstovų įsitvirtinimo darbo rinkoje stebėsenos metodikos sukūrimas, tikslinių grupių tankiausiai tautinių mažumų gyvenamose vietovėse tyrimai; 2) mokymai apie tautines mažumas, jų kultūrines ypatybes, remiantis gerosios praktikos darbo rinkoje pavyzdžiais, organizavimas; 3) veiklos stiprinančios tarpkultūrinį dialogą ir toleranciją;4) gerosios nediskriminavimo darbo rinkoje praktikos, pasitelkiant integracijos ambasadorius, sklaida tarp tautinių mažumų; 5) informacijos apie darbo rinkos galimybes sklaida.Projekto metu numatoma apmokyti ne mažiau kaip 895 nevyriausybinio, viešojo sektoriaus darbuotojų, darbdavių ir visuomenės atstovų.


Bendruomeninių apgyvendinimo paslaugų  asmenims su proto ir psichikos negalia plėtra Vilkaviškio rajono savivaldybėje

Vilkaviškio rajone bendruomeninio apgyvendinimo paslaugų asmenims su proto ir (arba) psichikos negalia tinklas nėra išplėtotas pakankamai, šių bendruomeninių paslaugų pasiūla neatitinka Vilkaviškio rajono savivaldybės gyventojų ir socialinės globos įstaigų poreikių, todėl įgyvendinant Projektą siekiama Vilkaviškio rajono savivaldybėje sukurti sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje. Projekto metu numatoma pastatyti dvejus grupinio gyvenimo namus Vilkaviškio mieste įsigytuose sklypuose, sukuriant 20 bendruomeninio apgyvendinimo vietų asmenims su proto ir (arba) psichikos negalia iš Didvyžių SGN.


Praktinių pardavimo įgūdžių tobulinimas

Panevėžio prekybos, pramonės ir amatų rūmai

Siekiant tobulinti įmonių ir organizacijų pardavimo specialistų sektorines kompetencijas bei gerinti pardavimų efektyvumą parengtas projektas ,,Praktinių pardavimo įgūdžių tobulinimas". Projekto veiklos - pardavimo specialistų sektorinių kompetencijų tobulinimo mokymai - prisidės prie darbuotojų kvalifikacijos atitikties darbo rinkos poreikiams didinimo, įmonių veiklos efektyvumo augimo, profesinio mobilumo skatinimo.


Jonavos miesto žemutinės dalies sutvarkymo ir pasiekiamumo gerinimas

Jonavos rajono savivaldybės administracija

Projektu siekiama atnaujinti Jonavos miesto viešųjų erdvių infrastruktūrą, jungiančią atskiras miesto dalis, ir pagerinti gyvenamąją aplinką tarp daugiabučių gyvenamųjų namų, sutvarkant šaligatvius, laiptus, pėsčiųjų takus, privažiavimus. Projekto įgyvendinimo metu sutvarkyta Jonavos miesto žemutinė dalis ir pagerintas jos pasiekiamumas padidins gyvenamosios aplinkos patrauklumą Jonavos mieste bei prisidės prie palankių sąlygų sudarymo verslo plėtrai ir kūrimui ar (ir) paslaugų sektoriaus vystymuisi. Įgyvendinus projektą padidės Jonavos miesto gyvenamosios aplinkos patrauklumas gyventojams ir verslininkams bei pagerės sąlygos verslo plėtrai ir kūrimui.


Palangos miesto nuotekų siurblinės Nr. 4 Vytauto g. 1A ir spaudiminių linijų rekonstrukcija

Uždaroji akcinė bendrovė "PALANGOS VANDENYS"

Projekto uždavinys -  nuotekų tvarkymo infrastruktūros rekonstravimas Palangos mieste, pagerinant nuotekų tvarkymo paslaugų sistemos efektyvumą, įgyvendinant ES nuotekų direktyvos 91/271/EEB reikalavimus nuotekų išvalymui, sumažinti dirvožemio ir gruntinio vandens taršą bei požeminio vandens išteklių taršos riziką projekto teritorijoje, pagerinant projekto teritorijoje teikiamų vandentvarkos paslaugų kokybę. Projekte yra numatoma rekonstruoti 0,318 km spaudiminės nuotekų linijos ir rekonstruoti Palangos miesto nuotekų siurblinę Nr. 4,  esančią Vytauto g. 1A., kurios našumas yra 50 m3/h, pagerinant teikiamų paslaugų kokybę 97 gyv. (8 būstai ir p/n "Auska" 83 gyventojai). Būstų skaičius nustatomas vadovaujantis LR Statistikos departamento skelbiamu vidut. bute gyvenančių gyventojų skaičiumi Palangos miesto savivaldybėje - 1,7. Įgyvendinus projektą, bus sukurtos tinkamos nuotekų tvarkymo sąlygos Palangos miesto dalies susijusiems gyventojams, bus užtikrintas tinkamas nuotekų surinkimo sistemos veikimas, bus sumažinta tikimybė galimoms avarijoms dėl esamo spaudiminių linijų ir nuotekų siurblinės susidėvėjimo bei galima tarša, patenkanti į Baltijos jūrą ir pirmą kurorto apsaugos juostą (pajūrio kopas), išvengiama spaudiminių linijų tinklų kolektoriuje esančių geriamojo vandens tinklų užliejimo.


Muziejinės ir edukacinės veiklos plėtra Burbiškio dvaro sodyboje atliekant tvarkybos ir atkūrimo darbus

Radviliškio rajono savivaldybės administracija

Siekiant išspręsti nepakankamo domėjimosi kultūra ir teikiamų kultūrinių paslaugų kokybės problemas projekto įgyvendinimo metu bus atlikti Burbiškio dvaro sodybos (U.K. KVR 472) rūmų (U.K.KVR 23338) pastato Burbiškio k. 1., Pakalniškių sen., Radviliškio sav. remonto ir restauravimo darbai bei įsigyta įranga ir stendai. Visa tai leis per metus papildomai pritraukti apie 200 naujų lankytojų. Įgyvendinus projektą bus teikiamos kokybiškesnės kultūros paslaugos: vykdomos naujos Burbiškio dvaro istorijos ir kultūros pažinimo edukacinės programos, organizuojamos ekskursijos. Atliktus tvarkybos darbus bus atskleistosios pastato vertingosios savybės, kurios bus pristatomos lankytojams. Atsižvelgiant į tai, vertinama, kad bus tenkinami Lietuvos ir užsienio turistų, moksleivių, studentų, senjorų kultūriniai poreikiai.


Sveikatos išsaugojimo priemonių įgyvendinimas tikslinėse teritorijose

Sveikatos mokymo ir ligų prevencijos centras

Projekto įgyvendinimo metu numatoma tikslinėse teritorijose įgyvendinti visuomenės informavimo priemones, mažinančias žmonių abejingumą nelaimės ištiktiems, skleisti žinias apie pirmosios pagalbos teikimą ir profesionalios pagalbos prieinamumą. Organizuoti pagalbos teikėjų, sutinkančių būti aktyvuotais nelaimės atveju, pirmosios pagalbos teikimo įgūdžių mokymus.Projekto įgyvendinimo metu numatoma vykdyti šias veiklas:- Suorganizuoti  gaivinimo ir automatinės išorinės defibriliacijos bei kraujavimo stabdymo mokymai panaudojant realias pagalbos teikimo priemones.-Tikslinėse teritorijose įrengti išorinių automatinių išorinių defibriliatorių ir turniketų tinklą.Siekiami projekto rezultatai:Siekiant mažinti Tikslinių teritorijų savivaldybėje staigių, netikėtų, priešlaikinių  mirčių skaičių ir didinti gyventojų informatyvumą apie pirmosios pagalbos suteikimą, projekto metu bus:  apmokyta ne mažiau kaip 7260 pagalbos teikėjų ir suteikta jiems prieiga prie automatinių išorinių defibriliatorių ir turniketų, esančių Tikslinių teritorijų miesto savivaldybių teritorijoje.


Vilniaus universiteto Ugdymo mokslų ir socialinės gerovės studijų infrastruktūros modernizavimas

Projekto įgyvendinimo metu planuojama suremontuoti dalį Vilniaus universiteto Šiaulių akademijos pastato, esančio adresu P. Višinskio g. 25, Šiauliai, atliekant kapitalinio remonto darbus ir įsigyti modernią specializuotą, bazinę ir kompiuterinę įrangą bei baldus. Infrastruktūros atnaujinimas pagerins studijų ir darbo kokybę, bus praplėstos mokslinių tyrimų galimybės.


Jonavos Šv. apaštalo Jokūbo bažnyčios modernizavimas ir aktualizavimas

Tradicinė religinė bendruomenė ar bendrija

Jonavos Šv. apaštalo Jokūbo bažnyčios būklė nesudaro palankių sąlygų populiarinti bažnyčią kaip kultūros paveldo objektą, taip pat reprezentuoti Jonavos miesto bei krašto istoriją. Bažnyčios langų blokai yra susidėvėję, durys nesaugios, deformuotos, nehermetiškos, stogo cinkuotos skardos danga  susidėvėjusi, nesandari, lietaus nuvedimo sistema pasenusi, lauko laiptų sienos išorinių ir vidinių pusių apdailinis cementinis sluoksnis sutrūkinėjęs. Dėl susidariusios situacijos sakralinių apeigų dalyviai ir kultūrinių renginių lankytojai negauna kokybiškų paslaugų, neturi tinkamų sąlygų susipažinti su bažnyčia kaip su kultūros paveldo objektu. Atsižvelgiant į tai, inicijuojamas projektas, kurio metu planuojama atlikti Jonavos Šv. apaštalo Jokūbo bažnyčios (u. k. 1346) tvarkybos ir paprastojo remonto darbus.  Įgyvendintas projektas sudarys palankesnes Jonavos šv. apaštalo Jokūbo parapijos galimybes populiarinti Jonavos šv. apaštalo Jokūbo bažnyčios vertingąsias savybes, bus vykdomos viešos religinės apeigos (mišios, krikštynos, santuokos), teikiamos edukacinės, įvairių renginių, bendruomenės susibūrimų, parodų, muziejinės, ekskursinės paslaugos.


Specializuotos slaugos ir socialinės globos, bendruomeninio apgyvendinimo paslaugų infrastruktūros sukūrimas Kauno mieste

Kauno mieste bendruomeninio apgyvendinimo paslaugų ir specializuotos slaugos ir socialinės globos paslaugų (SSSG) asmenims su proto ir (arba) psichikos negalia tinklas nėra išplėtotas pakankamai, šių bendruomeninių paslaugų pasiūla neatitinka Kauno miesto savivaldybės gyventojų ir socialinės globos įstaigų poreikių, todėl įgyvendinant Projektą siekiama Kauno miesto savivaldybėje sukurti sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje. Projekto metu numatoma Kauno mieste įsigyti šešis gyvenamuosius namus su sklypais ir juose įrengti šešis GGN, suremontuoti SSSG paslaugų teikimui reikalingas patalpas, sukurtą infrastruktūrą aprūpinti veiklai reikalingais baldais ir įranga ir tokiu būdu sukurti 60 bendruomeninio apgyvendinimo vietų grupiniuose gyvenimo namuose asmenims su proto ir (arba) psichikos negalia ir 38 SSSG vietas nuolatinės slaugos ir/ar priežiūros reikalaujantiems tikslinės grupės asmenims, kurias užims neįgalieji iš socialinės globos centro „Vija“.


Apleistos teritorijos už Kultūros centro Pagėgių mieste konversija ir pritaikymas rekreaciniams, poilsio ir sveikatinimo poreikiams

Įgyvendinant projektą Pagėgių mieste bus sutvarkyta teritorija už kultūros centro, įrengtas apšvietimas, įrengti pėsčiųjų ir dviračių takai, įrengta aktyvaus poilsio aikštelė su lauko treniruokliais suaugusiems, įrengta šunų vedžiojimo ir dresavimo aikštelė, tai pat įrengtas dviračių parkas, įrengta vaikų žaidimo aikštelė, sutvarkyta Gėgės gatvės atkarpa, kuri bus skirta privažiavimui prie viešų erdvių t. y. miesto turgaus aikštės. Tikimasi, kad projekto metu sukurta viešoji  infrastruktūra padidins vietos bendruomenės užimtumą, bus pritraukta naujų investicijų ir taps Pagėgių miesto traukos centru.


UAB "Skydmedis" energijos efektyvumo ir atsinaujinančių energijos išteklių gamybos skatinimas

UAB "Skydmedis" yra aukščiausios kokybės skydinių namų gamybos įmonė. Daugiau kaip 80% visos įmonės produkcijos yra sėkmingai eksportuojama į Norvegiją, Švediją, Prancūziją, Šveicariją, Islandiją. AEI diegimo projektais UAB „Skydmedis“ siekia pagerinti savo naudojamos energijos efektyvumą dviem ekonomiškai pagrįstomis priemonėmis iš energijos vartojimo audite nurodytų priemonių:1) Įdiegti fotovoltinę saulės jėgainę 150 kW, kuri padengtų iki 100% įmonės elektros energijos poreikį (su ESO pasaugojimo paslauga);2) Įrengti visiškai automatizuotą, maksimaliai efektyvų 320 kW galios biokuru kūrenamą vandens šildymo katilą su priklausiniais. Siekiama maksimaliai sumažinti įmonės elektros energijos iš centralizuotų energetinių tinklų vartojimą ir įdiegti maksimalaus efektyvumo šilumos gamybos įrangą. Išvardintais būdais kursime tvaresnę aplinką bei panaudosime efektyviau energiją pramoninėje veikloje prisidėdami prie pagrindinių Nacionalinė energetinės nepriklausomybės strategijos (NENS) tikslo pasiekimo: iki 2030 m. sklandžiai pereiti nuo iškastinių energijos išteklių prie atsinaujinančių energijos išteklių.


Šilutės žemės ūkio mokykla (toliau - Mokykla) įgyvendins projektą „Žuvininkystės sektorinio praktinio mokymo centro plėtra”. Projekto įgyvendinimo metu bus atlikti Mokyklos bendrabučio remonto darbai ir įsigyta žuvininkystės praktinio mokymo centro plėtrai reikalinga įranga. Įgyvendinus projektą bus užtikrintas aukštos kokybės žuvininkystės profesinio mokymo paslaugų teikimas ir tai sudarys prielaidas augti žuvininkystės sektoriaus įmonių konkurencingumui.


Įmonių socialinės atsakomybės skatinimas

Lietuvos Respublikos socialinės apsaugos ir darbo ministerija

Šio projekto įgyvendinimas padės įmonėms savo veikloje taikyti socialinės atsakomybės principus, prisidėti prie darnaus vystymosi ir užtikrinti Valstybės pažangos strategijoje nurodyto tikslo įgyvendinimą, verslo socialinę atsakomybę suvokiant kaip šiuolaikinę verslo praktiką.Siekiant užtikrinti ĮSA rezultatų matavimą pagal objektyvius rodiklius ir ĮSA duomenų prieinamumo gerinimą, bus sukurtas Lietuvoje verslo tvarumo ir atsakingumo indeksas, kuris padės objektyviai matuoti pažangą ĮSA srityje. Parengta verslo tvarumo ir atsakingumo indekso skaičiavimo metodika ir įgyvendinti verslo tvarumo ir atsakingumo indekso apskaičiavimo pagal parengtą metodiką bandomieji projektai 10-yje įmonių.Bus organizuotos 2 tarptautinės konferencijos, 75 praktiniai seminarai įmonių vadovams, darbuotojams, darbdavių ir darbuotojų atstovams bei 279 mokymų įmonių atstovams socialinės atsakomybės ir darnaus vystymosi temomis. Konsultuojamos ne mažiau kaip 50 įmonių socialinės atsakomybės diegimo klausimais, mokomos kaip parengti socialinės atskaitomybės ataskaitas, po mokymų ir konsultacijų planuojama parengti ne mažiau kaip 46 ĮSA atskaitomybės ataskaitų. Mokymuose dalyvaus ne mažiau kaip 4340 asmenų. Bus atliktos 2 ĮSA paplitimo ir potencialo savivaldybėse analizės, vykdant įmonių vadovų ir darbuotojų apklausas. Taip pat numatyta patikslinti ĮSA pažangos šalies lygmeniu vertinimo metodiką, atsižvelgiant į tarptautiniu mastu pripažintas gaires ir standartus, bus parengti ir atnaujinti 2 metodiniai leidiniai ĮSA tema. Bus atliktas visuomenės nuomonės tyrimas socialinės atsakomybės, atsakingo verslo temomis. Taip pat bus siekiama įgyvendinti iki 50 daugiašalių bandomųjų socialinės atsakomybės projektų įtraukiant įmones ir nevyriausybines organizacijas (toliau – NVO).Bus vykdoma ĮSA diegimo pažangos stebėsena pagal ĮSA pažangos šalies lygmeniu vertinimo metodiką, įvertinant pažangą 2019–2021 m. laikotarpiais, stebėsenos rezultatai (ataskaitos) bus viešinami.


UAB „PAINA IR KO“ siekiant prisidėti prie taršos mažinimo, racionalaus gamtos išteklių panaudojimo nusprendė įgyvendinti projektą „Įmonės gamybos procesų modernizavimas, diegiant technologines ekoinovacijas“, kurio tikslas įdiegti įmonėje technologines ekoinovacijas, kas leis ne tik atnaujinti įmonės gamybinę bazę, bet kartu prisidės prie neigiamo poveikio aplinkai mažinimo ir tausojamų gamtos išteklių. Projekto dėka bus modernizuoti gamybos procesai, užtikrinama gaminių kokybė, mažinama broko tikimybė, sumažinamas susidarančių nepavojingų ir pavojingų atliekų kiekis, taupant gamtos išteklius ir mažinant aplinkos taršą. Dėka projekto įgyvendinimo bus gaminami šie produktai - A klasė - kietmedžio lukšto fasadiniai gaminiai, laminatiniai gaminiai, C klasė - žemos kokybės lukšto gaminiai. Šie gaminiai pasižymės ekologinėmis savybėmis - mažės žaliavų, el. energijos , kenksmingų žaliavų sunaudojimas.


Kompleksinių paslaugų šeimai plėtra Širvintų rajone

Širvintų rajono savivaldybės administracija

Projekto tikslas - sudaryti galimybes ir sąlygas šeimoms naudotis kompleksinėmis paslaugomis šeimai. Projekto įgyvendinimo metu planuojama teikti šias paslaugas: pozityvios tėvystės mokymai, psichosocialinė pagalba, mediacijos paslaugos, vaiko priežiūros paslaugos, pavežėjimo paslaugas. Projektas įgyvendinamas kartu su partneriais - Širvintų rajono savivaldybės socialinių paslaugų centru, kuris teiks konsultavimo, koordinavimo, organizavimo paslaugas ir asociacija "Kartų namai", kuri teiks likusią didžiąją dalį kompleksinių paslaugų. Projekto tikslinė grupė yra Širvintų rajono šeimos – Lietuvos Respublikos piliečiai ir asmenys, turintys ilgalaikio gyventojo leidimą gyventi Europos Sąjungoje.


Alytaus miesto savivaldybės administracija

Projekto „Alytaus miesto bendruomeniniai šeimos namai“ tikslas – sudaryti sąlygas Alytaus miesto šeimoms gauti kompleksiškai teikiamas paslaugas, siekiant įgalinti šeimas įveikti iškilusius sunkumus ir krizes. Alytaus miesto šeimoms bus "vieno langelio" principu sudarytos galimybės gauti kompleksines paslaugas: paslaugų šeimai teikimo organizavimas, koordinavimas, informavimas ir konsultavimas „Bendruomeniniuose šeimos namuose“, psichosocialinė pagalba, pozityvios tėvystės mokymai, konsultacijos, mediacijos paslaugos, šeimos įgūdžių ugdymas ir sociokultūrinės paslaugos bei vaikų priežiūros paslaugos tiems tėvams, kurie gaus kompleksines paslaugas šeimai Alytaus miesto bendruomeniniuose šeimos namuose, taip pat Asmeninio asistento paslaugą. Paslaugos šeimoms bus siūlomos gaunant informaciją iš Vaiko teisių apsaugos skyriaus, Vaiko gerovės komisijų, veikiančių bendrojo lavinimo mokyklose, Pedagoginės psichologinės tarnybos, Šeimos tarybos, pačioms šeimoms kreipiantis dėl pagalbos. Asmenys galės gauti paslaugas keliose numatytose veiklose. Socialinių paslaugų naudą gavę projekto tikslinė grupė – šeimos -2516 asmenų. Bendruomeninių šeimos namų funkciją vykdys Viešoji įstaiga „Alytaus miesto bendruomenės centras“, partneriai: Viešoji įstaiga „Asmenybės brandos centras“, Viešoji įstaiga „Devynios galybės“, Viešoji įstaiga biuras „Pactum“, Asociacija Vaiko ir mamos dienos centras „Kutis“,VšĮ „Gerumo skraistė“.


Biržų miesto plėtros strategijos įgyvendinimo administravimas

Biržų miesto socialinių ir ekonominių problemų sprendimui Biržų miesto vietos veiklos grupė parengė Biržų miesto plėtros strategiją 2016-2020 m., į kurios rengimą buvo įtraukti visų sektorių (verslo, NVO, vietos valdžios) atstovai ir aktyvūs gyventojai. Strategijoje iškelti du tikslai: 1. Pagerinti Biržų miesto gyventojų ekonominį aktyvumą ir integraciją į darbo rinką;2. Skatinti socialinę integraciją, užtikrinant gyventojų poreikius atitinkančių socialinių ir kitų su socialinės atskirties mažinimu susijusių paslaugų teikimą.Strategija  vidaus reikalų ministro įsakymu (Nr. 1V-505, 2016-07-20) buvo įtraukta į patvirtintą siūlomų finansuoti vietos plėtros strategijų sąrašą. Strategijai įgyvendinti skirti 931 515,84 eurų Europos Sąjungos ir valstybės biudžeto lėšų. Šio projekto tikslas - Sudaryti palankias sąlygas Biržų miesto plėtros strategijos 2016-2020 m. įgyvendinimui. Numatomos veiklos:- strategijai administruoti reikalingų procedūrų ir vietos plėtros projektų atrankos kriterijų rengimas; - vietos plėtros projektų vertinimas, atranka ir įgyvendinimo stebėsena;- strategijos įgyvendinimo stebėsena, vertinimas, atnaujinimas;- projektų rengėjų ir vykdytojų gebėjimų, reikalingų rengti projektus ir (ar) administruoti jų įgyvendinimą, stiprinimas; - gyvenamosios vietovės bendruomenės informavimas apie veiklų vykdymo eigą ir rezultatus;- BMVVG darbuotojų, valdymo organų narių kompetencijų stiprinimas. Laukiamas rezultatas - sėkmingai įgyvendinta Biržų miesto plėtros strategija 2016-2020 m.


Ekologiškų transporto priemonių įsigijimas Lazdijų rajono savivaldybėje

Projekto tikslas – pagerinti viešuoju transportu teikiamų paslaugų kokybę ir taip paskatinti gyventojus naudotis viešuoju transportu. Dėl šios priežasties projekto įgyvendinimo metu bus įsigyta viena (1 vnt.) ekologiška, elektra varoma transporto priemonė. Įgyvendinus projektą bus užtikrintas didesnis viešojo transporto prieinamumas Lazdijų rajono savivaldybėje, kadangi numatomi 3 nauji maršrutai. Projekto rezultatai turės įtakos pagrindinėms tikslinėms grupėms – Lazdijų rajono savivaldybėje gyvenantiems judėjimo negalią turintiems asmenims ir kitiems Lazdijų rajono savivaldybės gyventojams ir svečiams, turistams.Projekto vykdytojas – Lazdijų rajono savivaldybės administracija.Projekto partneris – viešoji įstaiga Lazdijų sporto centras.Įgyvendinus projektą pagerės Lazdijų rajono savivaldybės patrauklumas; pagerės poveikis žmonių gyvenimo kokybei; sumažės neigiamas poveikis aplinkai; sumažės viešojo transporto priemonių eksploatacinės išlaidos.


"Integralios pagalbos teikimas Vilniaus mieste"

Biudžetinė įstaiga Vilniaus miesto socialinės paramos centras

Projekto tikslas - kokybiškos integralios pagalbos namuose neįgaliems vaikams, darbingo amžiaus neįgaliems asmenims, senyvo amžiaus asmenims ir konsultacinės pagalbos šeimos nariams, prižiūrintiems neįgalius vaikus, darbingo amžiaus neįgalius asmenis, senyvo amžiaus asmenis, plėtra. Projekto įgyvendinimo laikotarpiu integralią pagalbą  (socialinę globą ir slaugą) planuojama suteikti 110 asmenų (neįgalių vaikų, neįgalių darbingo amžiaus asmenų ir senyvo amžiaus asmenų), ją teiks 12 mobiliųjų komandų, jos naudosis sukurta technine baze, užtikrinančia profesionalų, kokybišką, efektyvų integralios pagalbos teikimą. Sukurtas integralios pagalbos modelis užtikrins slaugos ir socialinės globos poreikio tenkinimą bei sudarys galimybę šias paslaugas gaunantiems vilniečiams kuo ilgiau gyventi savo namuose, išvengiant stacionarios ilgalaikės socialinės globos teikimo, o juos prižiūrintiems šeimos nariams - suteikti kokybiškesnę pagalbą savo artimiesiems bei derinti šeimos ir darbo įsipareigojimus. Šeimos nariams, prižiūrintiems artimuosius, bus teikiamos individualios (200) ir grupės konsultacijos (4), kuriomis bus siekiama suteikti reikalingų žinių ir įgūdžių, slaugant artimąjį namuose bei pasidalinti artimųjų priežiūros ir slaugos namuose patirtimi. Projekto veiklomis bus skatinama neformali pagalba, įtraukiant į paslaugų teikimo procesą savanorius, bendruomenės narius (20). Siekiant pasidalinti gerąja patirtimi, organizuojant ir teikiant integralią pagalbą, ugdyti neformalios pagalbos aktyvumą, planuojama surengti neformalios pagalbos skatinimo renginį, kuriame dalyvaus 20 bendruomenės narių ir savanorių. Projektui viešinti numatomi lankstinukai, plakatai, pranešimai projekto vykdytojo tinklapyje: www.spcentras.lt.


Specialiųjų mokymo priemonių ir ugdymui skirtų techninės pagalbos priemonių įsigijimas

Projekto  tikslas - didinti švietimo prieinamumą specialiųjų ugdymosi poreikių turintiems mokiniams (vaikams). Siekiant užtikrinti ugdymo prieinamumą ir veiksmingumą specialiųjų poreikių turintiems vaikams ir pagerinti jų ugdymosi sąlygas, būtina ugdant šiuos vaikus naudoti jiems skirtas, pritaikytas mokymo priemones, t. y. specialiąsias mokymo priemones ir ugdymui skirtas techninės pagalbos priemones. Specialiosios mokymo priemonės brangios, mokyklos neturi pakankamai lėšų jų įsigyti, be to, jos naudojamos mokinio ugdymosi procese tol, kol konkretus mokinys mokosi mokykloje, tad projektu bus siekiama ne tik įsigyti mokymo priemones, bet ir sukurti specialiųjų mokymo priemonių ir ugdymui skirtų techninės pagalbos priemonių fondą, kas sudarytų sąlygas aprūpinti mokyklas reikiamomis priemonėmis ir veiksmingai jas panaudoti. Projekto metu bus įsigyjamos specialiosios mokymui ir ugdymui skirtos techninės pagalbos priemonės, kurios bus prieinamos visoms Lietuvos bendrojo ugdymo mokykloms ir skirtos įvairius ugdymosi poreikius turintiems mokiniams (vaikams). Projekto metu įsigyjama įranga apims visas specialiųjų poreikių vaikų grupes.Specialiųjų ugdymosi poreikių mokinių galimybes atitinkančių mokymo priemonių įsigijimas ir mokinių aprūpinimas jomis palengvins specialiųjų ugdymosi poreikių turinčių mokinių ugdymo proceso diferencijavimą bei sudarys sąlygas jų integracijai/inkliuzijai į bendrojo ugdymo mokyklas. Specialiųjų ugdymosi poreikių mokinių aprūpinimas tinkamomis mokymo priemonėmis prisidės prie šių mokinių integruoto ugdymo sąlygų sudarymo, bus pasiekti geresni ugdymosi poreikių turinčių mokinių ugdymosi rezultatai.Įvykdžius projekte numatytas veiklas, bus įgyvendinamas svarbus švietimo sistemos - lygių galimybių principas, kai visiems mokiniams, nepaisant jų specialiųjų ugdymosi poreikių, priklausymo tautinėms mažumoms, šeimos socialinės padėties ir kt., turi būti sudarytos vienodai palankios ugdymosi sąlygos.


Tuberkuliozės profilaktikos, diagnostikos ir gydymo efektyvumo didinimas Respublikinėje Klaipėdos ligoninėje

Viešoji įstaiga Respublikinė Klaipėdos ligoninė

Tuberkuliozė (toliau – TB)  yra viena labiausiai paplitusių infekcijų pasaulyje, o Lietuva pagal šios infekcinės ligos paplitimą yra tarp pirmaujančių Europoje. Klaipėdos regionui būdingas didesnis santykinis TB sergamumas, kuris 2017 m. sudarė 29,3 atvejo / 100 000 gyventojų. Vakarų Lietuvos regiono gyventojai, sergančių įvairaus tipo TB, yra gydomi VšĮ Respublikinės Klaipėdos ligoninės (toliau - RKL) Tuberkuliozės filiale. Dėl lėšų trūkumo RKL Tuberkuliozės filialas nebuvo atnaujintas, nepakankamai investuota į diagnostinės įrangos atnaujinimą, o tai trukdo užtikrinti kokybišką paslaugų teikimą. Siekiant didinti teikiamų TB profilaktikos, diagnostikos ir gydymo paslaugų prieinamumą ir kokybę, sumažinti gyventojų sergamumą ir mirtingumą nuo TB, išvengti atsparių vaistams TB mikobakterijų atsiradimo ir plitimo bus modernizuojama RKL Tuberkuliozės filialo infrastruktūra: atliekami paprastojo remonto darbai dezinfekavimo kameros patalpose, pagrindiniame korpuse pakeistas liftas, įsigyta tikslinė transporto priemonė, atnaujinama nusidėvėjusi  medicininė įranga ir baldai. Įgyvendinto projekto rezultatai leis kokybiškai ir pažangiai teikti sveikatos priežiūros paslaugas tuberkulioze sergantiems Vakarų Lietuvos krašto gyventojams ir kitų Lietuvos regionų gyventojams.


Pasvalio miesto Biržų gatvės rekonstravimas I etapas

Pasvalio rajono savivaldybės administracija

Projekto įgyvendinimo metu planuojama rekonstruoti Pasvalio miesto Biržų gatvę, kuri prasideda ties sankryža su Vilniaus gatve (pradžia – 15 m nuo sankryžos) ir baigiasi ties sankryža su Mūšos gatve, bei  įdiegti eismo saugumo priemones. Pagrindinius darbus sudaro: 1) gatvės asfaltbetonio dangos atnaujinimas;  2)  šaligatvių įrengimas betono trinkelėmis; 3) gatvės žaliosos zonos sutvarkymas ir apželdinimas; 4) gatvės apšvietimo tinklų rekonstrukcija; 5) eismo saugos priemonių diegimas (betoninių trinkelių dangos su įspėjamuoju paviršiumi (neregiams), kelio ženklų, iškiliųjų sankryžų, pėsčiųjų perėjų, skiriamųjų salelių įrengimas, važiuojamosios kelio dalies siaurinimas, 8  sankryžų rekonstrukcija įrengiant saugos saleles).Įgyvendinus projektą ir atnaujinus Biržų g., bus pagerintos vietinių gyventojų bei miesto svečių susisiekimo sąlygos. Gera susisiekimo sistema užtikrins namų, darbovietės, viešųjų paslaugų prieinamumą.


Zarasų rajono socialinių paslaugų centro nakvynės namų modernizavimas ir plėtra

Zarasų rajono socialinių paslaugų centras

Projekto tikslas - modernizuoti ir praplėsti nakvynės namus, gerinant Zarasų rajone socialinės rizikos suaugusiems asmenims teikiamų laikino apgyvendinimo paslaugų kokybę.Įgyvendinus projektą bus praplėstas Zarasų rajono socialinių paslaugų centro teikiamų paslaugų spektras, pagerinta paslaugų kokybė ir patenkintas laikino apgyvendinimo socialinių paslaugų poreikis. Projekto įgyvendinimo metu bus atnaujinti Zarasų rajono socialinių paslaugų centro nakvynės namai. Jau veikiančių nakvynės namų patalpose bus atliktas paprastas  patalpų remontas,  suremontuotos buitinės patalpos, patalpos pritaikytos  žmonėms su negalia. Taip pat numatoma įsigyti naują buitinę įrangą (virtuvėlei, skalbyklai), dezinfekavimo kamerą, baldus, kompiuterius. Suremontuotose nakvynės namuose  galės gyventi apie 14 paslaugų gavėjų.


Projektą „Karjero gamybinės bazės modernizavimas, diegiant technologines ekoinovacijas“ pristato UAB „Šventininkų karjeras“. Pagrindinė įmonės  veikla – smėlio ir žvyro karjerų eksploatavimas. Šiuo metu sėkmingai dirbanti įmonė, siekdama išlaikyti ir padidinti įgytą konkurencingumą bei didinti įmonės darbo našumą, prisidėti prie šiandieninių aplinkosauginių problemų sprendimo siekia modernizuoti gamybos technologinę bazę. Atnaujinta gamybos technologinė bazė leis efektyviai naudoti žaliavas, mažiau sunaudoti vandens, elektros energijos, dyzelinio kuro gamybos, o tuo pačiu leis prisidėti prie neigiamo poveikio aplinkai mažinimo ir gamtos išteklių racionalaus panaudojimo.


Tvaraus perėjimo nuo institucinės globos prie šeimoje ir bendruomenėje teikiamų paslaugų sistemos sąlygų sukūrimas Lietuvoje

Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos

Projektu siekiama sukurti sąlygas tvariam perėjimui nuo institucinės globos prie šeimoje ir bendruomenėje teikiamų paslaugų sistemos Lietuvoje. Projekto tikslinės grupės: likę be tėvų vaikai (įskaitant kūdikius), patiriantys riziką vaikai bei jų šeimos; neįgalūs vaikai ir jaunimas, turintis proto, psichikos negalią bei jų šeimos; neįgalūs suaugę, turintys proto ar psichikos negalią bei jų šeimos. Projekto laikotarpiu numatoma parengti vaikams, neįgaliesiems ir jų šeimoms (globėjams, rūpintojams) skirtų ir jų individualius poreikius atitinkančių naujų formų bendruomeninių paslaugų metodinį pagrindą ir pagerinti esamų socialinių paslaugų kokybę bei prieinamumą, atlikti bandomųjų globos įstaigų gyventojų individualių poreikių bei įstaigų darbuotojų kompetencijos ir motyvacijos vertinimą, tobulinti socialines paslaugas administruojančių ir paslaugas vaikams, neįgaliesiems ir jų šeimoms (globėjams, rūpintojams) teikiančių darbuotojų profesinę kompetenciją, vykdyti Institucinės globos pertvarkos stebėsenos ir vertinimo tyrimus bei tarpinstitucinį, tarpžinybinį ir tarpsektorinį bendradarbiavimą vaikams, neįgaliesiems ir jų šeimoms (globėjams, rūpintojams) naujų formų bendruomeninių paslaugų sistemos vystymo, kompleksiškumo teikiant socialines paslaugas užtikrinimo srityse bei rengiant pertvarkomų įstaigų, bendruomeninių paslaugų ir jų infrastruktūros planus, o taip pat skatinti fizinių asmenų, šeimynų ir nevyriausybinių organizacijų vaikų globojimą (rūpinimąsi), vaikų įvaikinimą ir (ar) socialinių paslaugų teikimą likusiems be tėvų globos, patiriantiems socialinę riziką, neįgaliesiems bei savanorišką darbą šioje srityje, keisti visuomenės ir vietos bendruomenės vertybines nuostatas dėl institucinės globos pertvarkos, užtikrinti vykdomų pertvarkos procesų viešumą, projekto ir rezultatų žinomumą bei užtikrinti institucinės globos pertvarkos rezultatų kokybę ir vykdyti koordinuotą pertvarkos reformos valdymą, stebėseną bei vertinimą. Projektas vykdomas visoje Lietuvoje.


Švarios gamybos investicinis projektas PET pramonės įmonėje

Projekto esmė -  įsigyti modernią įrangą ir pradėti gaminti naujas PET ruošinių  rūšis, tokiu būdu reikšmingai praplečiant gaminių asortimentą. Bus gaminami Lietuvos ir eksporto rinkose didelį augimo potencialą turintys gaminiai pasižymintys ekologinėmis savybėmis: mažesniu žaliavų sunaudojimu, mažesniu energijos sunaudojimu, perdirbtų atliekų panaudojimu gamybos procese, geriau išsaugantys supakuotų produktų savybes. Tokių gaminių šiuo metu negali pasiūlyti daugelis konkurentų. Įsigijus inovatyvesnę gamybos įrangą ir įdiegus naujus technologinius procesus padidės  darbo našumas, sumažės žaliavų ir energijos sunaudojimas, sumažės atliekų kiekiai.


Lietuvos žemės ūkio konsultavimo tarnybos specialistų gebėjimų ir technologinių įgūdžių didinimas, kuriant naujas paslaugas gyvulininkystės ūkiams

Viešoji įstaiga Lietuvos žemės ūkio konsultavimo tarnyba

Projekto tikslas - pagerinti trijų Lietuvos žemės ūkio konsultavimo tarnybos (LŽŪKT) darbuotojų profesines žinias bei pakelti kvalifikaciją žolynų gerinimo ir valdymo klausimais Teagasc (Airijoje).  Penkias dienas truksiančioje stažuotės programoje numatytos ir teorinė, ir praktinė mokymo programos dalys. Atsižvelgiant į tai, kad žolynų gerinimo ir valdymo klausimai yra labai aktualūs Lietuvos gyvulininksytės ūkiams, pagal specialią mokymų programą įgytos žinios vėliau bus taikomos, kuriant naują paslaugą šalyje dirbantiems gyvulininksytės ūkiams. Remiantis LŽŪKT naudojama paslaugų standartizavimo praktika bei susistemintomis kokybiškai naujomis žiniomis, patirtis ir rekomenduojama paslaugos teikimo praktika bus perduota gyvulininkystės konsultantams, kurie tiesiogiai teikia paslaugas ūkiams.


Jūrinio slėnio branduolio sukūrimas ir studijų infrastruktūros atnaujinimas (JŪRA), II etapas

Klaipėdos universitetas išstudijavęs šiuo metu Lietuvoje, konkrečiai Baltijos regione, vyraujančias MEPI srityje problemas, priėmė sprendimą įgyvendinti projektą, kurio metu Klaipėdos universiteto miestelio teritorijoje bus išplėtota bendroji ir technologinė mokslinių tyrimų ir eksperimentinės plėtros ir inovacijų infrastruktūra, pastatant naują mokslinių laboratorijų pastatą (~5900 kv. m.), įsigyjant susijusią MTEPI įrangą ir taip prisidedant prie MTEPI infrastruktūros atnaujinimo ir kūrimo sumanios specializacijos srityse. Nauja MTEPI infrastruktūra bus skirta moksliniams tyrimams, MTEPI veiklų komercializavimui, eksperimentinės (technologinės) plėtros jūros aplinkos ir jūrinių technologijų MTEPI tyrimais biomedicinos, fizinių ir technologijos mokslų srityse darbams vykdyti naujai įrengtose Pastato laboratorijose: Jūros ekosistemų, Jūros chemijos, Vandens transporto technologijų, ir Jūrinių konstrukcijų patikimumo tyrimų.Įgyvendinus Projektą, bus pasiekti tokie rezultatai: pastatytas 1 mokslinių laboratorijų pastatas; atnaujinta mažiausiai 80 bendrų darbo vietų mokslinių tyrimų srityje (iš jų 46 naujos ir 34 atnaujintos darbo vietos); sukurtos 4, bet įranga aprūpintos 3 mokslinės laboratorijos. Išplėtotos bendrosios ir technologinės MTEPI infrastruktūros pasėkoje bus sustiprinta vykdoma mokslinė veikla, bus sudaromos naujos bendradarbiavimo mokslo ir studijų srityje sutartys su kitais ūkio subjektais – pasirašytos bendradarbiavimo sutartys tarp tyrimų institucijų ir verslo įmonių, taip prisidedant prie MTEPI veiklų komercializavimo procesų.

mišrus PVM, kurį galima kompensuoti iš valstybės biudžeto finansų ministro nustatyta tvarka


Dviračių ir pėsčiųjų takų tinklo palei Ąžuolų g. iki mokyklų komplekso plėtra didinant atskirų Molėtų miesto teritorijų tarpusavio integraciją

Molėtų rajono savivaldybės administracija

Didėjantis gyventojų aktyvumas ir sveiko gyvenimo būdo propagavimas augina ir tam būtinos infrastruktūros poreikį. Molėtai  yra nedidelis miestas, kuriame gyventojai daugelį vietų gali pasiekti pėsčiomis ar dviračiu. Šios priežastys labiausiai lemia pėsčiųjų ir dviračių takų plėtrą mieste ir rajone. Dviračiai galėtų tapti puikia alternatyva automobiliams, tačiau dviračių takų nepakanka, o ir esami yra labai nesaugūs eismo požiūriu. Projekto metu rekonstruotas, o tam tikrose atkarpose ir naujai įrengtas, pėsčiųjų ir dviračių takas sujungs miesto gyvenamuosius kvartalus su mokyklų kompleksu bei  su sporto aikštynais. Tokiu būdu bus užtikrintos saugesnio, greitesnio ir patogesnio susisiekimo galimybės dviratininkams ir pėstiesiems - ypač moksleiviams, keliaujantiems į ugdymo įstaigas.


Organizmo atsako dinamika į aktyvią ir pasyvią hipertermiją

Projekto tikslas – ištirti širdies ir kraujagyslių sistemos kaitą, raumens ir odos temperatūros pokyčius šilumos kaupimo ir atidavimo metu, taikant skirtingas šildymo strategijas. Tai leistų aiškiau suvokti šilumos pasiskirstymą ir nuo to priklausantį raumenų nuovargį ir atsistatymą. Tikimasi, kad gauti rezultatai leistų formuoti ir siūlyti prevenciją nuo šiluminės traumos, padėtų gerinti fizinį darbingumą, aptinkant probleminius su šiluma susijusius taškus, t.y. vertinant kaitos rodiklius. Tyrimo metu tiriamieji bus tetsuojami 3 kartus: pirmą karta aliks nuosekliai sunkėjantį krūvį, aerobiniam pajėgumui įvertinti; antrą kartą bus taikomas aktyvios hipertermijos protokolas; trečią kartą taikomas pasyvios hipertermijos protokolas. Vertinami tokie parametrai kaip deguonies suvartojimas, anglies dioksido išskyrimas, plaučių ventiliacija ir kt. kvėpavimo dujų apykaitos rodikliai maksimalaus deguonies suvartojimo metu. Atliekant skirtingus hipertermijos protokolus bus vertinama skirtingų kūno vietų odos temperatūra, vidinė temperatūra, raumens temperatūra, širdies susitraukimų dažnis, subjektyvūs pojūčiai. Taip pat rengiama mokslinės veiklos ataskaita, žodinis pranešimas, pranešimo santrauka ir analizuojama mokslinė literatūra.


Klasterio BONUM CONSILIUM naujų užsienio rinkų paieška Nr. 2

Projekto įgyvendinimo laikotarpiu numatomas dalyvavimas tarptautinėse parodose ir verslo misijose, siekiant plėsti esamas bei skverbtis į naujas eksporto rinkas. Tikimasi, kad projekto metu bus užmegzti nauji ir plėtojami esami verslo ryšiai, įmonės išvengs pajamų, darbo vietų, pridėtinės vertės, darbo našumo sumažėjimo, susidarys sąlygos šių rodiklių lygio augimui po projekto įgyvendinimo. Sėkmingai įgyvendintas projektas ne tik prisidės prie šalies ekonomikos augimo, įmonių pozicijų tarptautinėje rinkoje stiprinimo, bet ir pristatys Lietuvą kaip potencialią kokybiškos produkcijos ir paslaugų eksportuotoją. Projektas duos minėtų teigiamų rezultatų ne tik Lietuvai, bet ir Baltijos šalių regionui bei visai ES, nes bus padidintas įmonių tarptautiškumas ir sąveika su kitomis užsienio įmonėmis.


Profesijos ir suaugusiųjų mokytojų kvalifikacijos tobulinimo sistemos plėtra

Kvalifikacijų ir profesinio mokymo plėtros centras

Projekto tikslas – didinti profesinio ir suaugusiųjų mokymo kokybę plėtojant profesinio mokymo įstaigų ir suaugusiųjų mokymo įstaigų mokytojų kvalifikacijos tobulinimo sistemą, stiprinant profesinio mokymo įstaigų mokytojų ir suaugusiųjų mokymo įstaigų mokytojų (andragogų) socialines, dalykines, didaktines  kompetencijas.Tikslinė grupė – profesinio mokymo įstaigų mokytojai ir suaugusiųjų mokymo įstaigų mokytojai (andragogai).Projekto metu bus organizuojami sektorinių praktinio mokymo centrų atstovų mokymai, kurie suteiks / padidins darbuotojų kompetencijas, reikalingas kryptingai centrų veiklai užtikrinti. Numatomas apmokytų asmenų skaičius – 126 asmenys. Gerinant sektorinių praktinio mokymo centrų plėtros planavimą, bus organizuojami konsultaciniai mokymai veiklų planavimo, įgyvendinimo, veiklos efektyvinimo srityse. Siekiant įgyti gerosios tarptautinės patirties, profesinio mokymo įstaigų mokytojams ir suaugusiųjų mokymo įstaigų mokytojams (andragogams) bus organizuojamos kvalifikacijos tobulinimo stažuotės užsienyje. Siekiant tobulinti profesinio mokymo įstaigų darbuotojų kvalifikaciją, bus organizuojami profesinių mokyklų mokytojų (700 asmenų) bei profesinio mokymo metodinių komisijų narių (42 asmenys) mokymai. Andragogų mokymosi poreikiams patenkinti, projekto metu numatyta apmokyti 193 andragogus. Taip pat numatoma surengti 4 teminius nacionalinio ir tarptautinio lygmens mokymus (konferencijas).Rezultatai: profesinio mokymo įstaigų mokytojai ir suaugusiųjų mokymo įstaigų mokytojai (andragogai) įgis ir / arba patobulins profesinei veiklai reikalingas andragogines, didaktines, socialines, dalykines  kompetencijas. Įgytos žinios padidins profesinio ir suaugusiųjų mokymo kokybę ir jo patrauklumą tarp šalies gyventojų. Tobulinant sektorinių centrų atstovų kvalifikaciją bus efektyviau išnaudojamas sektorinių praktinio mokymo centrų potencialas.


Atviros Vyriausybės iniciatyvos

Lietuvos Respublikos Vyriausybės kanceliarija

Projekto „Atviros Vyriausybės iniciatyvos“ tikslas – įgyvendinti atviros valdžios (Vyriausybės) iniciatyvas, skirtas paskatinti visuomenę dalyvauti viešajame valdyme, padidinti informacijos apie Vyriausybės vykdomą veiklą ir visuomenės įtraukimo priemones prieinamumą, sustiprinti viešojo valdymo atvirumo didinimui reikalingas kompetencijas.Projekto metu bus patobulintas ir praktiškai išbandytas viešojo valdymo institucijų konsultavimosi su visuomene mechanizmas, vykdoma kryptinga Vyriausybės veiklos komunikacija, skirta įtraukti visuomenę į sprendimų priėmimo procesą, stiprinami administraciniai gebėjimai, kurių reikia viešojo valdymo atvirumui padidinti. Vykdant projekto veiklas, bus siekiama kuo labiau bendradarbiauti su suinteresuotomis šalimis (visuomene, nevyriausybinių organizacijų sektoriumi ir kt.), taip dar labiau prisidedant prie viešojo valdymo atvirumo didinimo.Tikimasi, kad įgyvendinus numatytas projekto priemones, 1) viešojo valdymo institucijos įgis trūkstamas kompetencijas, reikalingas efektyviam konsultavimosi su visuomene procesui užtikrinti, 2) institucijos labiau supras atviros valdžios principus ir aktyviau įgyvendins atviros valdžios stiprinimo iniciatyvas, 3) visuomenė aktyviau ir veiksmingiau dalyvaus viešojo valdymo procesuose, 4) veiks visuomenės dalyvavimo viešojo valdymo procesuose stebėsenos ir vertinimo mechanizmas, 5) bus padidintas Vyriausybės veiklos informacijos prieinamumas.


Kelmės miesto Vytauto Didžiojo gatvės pėsčiųjų ir pėsčiųjų - dviračių takų sutvarkymas (I etapas)

Kelmės rajono savivaldybės administracija

Kelmėje, kaip ir kituose Lietuvos didmiesčiuose šiuo metu vis opesnės tampa aplinkos oro kokybės bei susisiekimo sistemos problemos. Nuolat didėjantis individualių automobilių skaičius didina miestų oro užterštumą, o jų keliamas triukšmas bei teršalai daro neigiamą poveikį žmonių sveikatai. Miestams plečiantis, sparčiai daugėjant automobilių skaičiui ir dėl transporto spūsčių didėjant susisiekimo problemoms, vis didesnę svarbą įgauna kitos transporto priemonės.  Šiuo metu  metu pėsčiųjų - dviračių takai Kelmės mieste nėra pakankamai išplėtoti, kai kuriuose miesto dalyse dviratininkai bei pėstieji yra priversti judėti ne jiems skirtomis kelio dalimis. Šaligatviai, kuriais šiuo metu naudojasi dviratininkai ir pėstieji, yra seni, nelygūs ir suskilinėję, o išklotos plytelės subirusios. Projekto tikslas - pagerinti dviračių transportui ir keliavimui pėsčiomis skirtų kelių kokybę, siekiant padidinti gyventojų mobilumą ir prisidėti prie aplinkos taršos mažinimo.Projekto uždavinys - plėtoti pėsčiųjų-dviračių takų infrastruktūrą.Projekto metu  bus rekonstruota 1 481 metrų pėsčiųjų - dviračių takas, besidriekiantįisVytauto Didžiojo gatvėje nuo sankryžos su Dariaus ir Girėno gatve, iki Vytauto Didžiojo g. 132. Šiuo metu atkarpoje kurią planuojama rekonstruoti pėstiesiems ir dviratininkams skirta kelio dalis yra pasenusi ir susidėvėjusi. Pėsčiųjų šaligatviai yra netvarkingi, plytelės subirusios, šaligatvių konstrukcijos yra deformuotos ir sugriuvusios. Dviračių  tako kelio dalis nėra pažymėta.  Įgyvendinus projektą bus:• sudarytos sąlygos dažniau naudotis dviračių transportu, keliauti pėsčiomis;• sumažės transporto spūstys;• sumažės autoavarijų bei sužeidimų tikimybė;• padidės galimybės sportuoti bei išlikti fiziškai aktyviems;• sumažės dviratininkų tansporto priemonių eksploatavimo sąnaudos;• pagerės miesto oro kokybė bei miesto įvaizdis.


Naujos 2 MW elektros galios biokuro kogeneracinės elektrinės statyba Visagine

Projekto metu Katilinės g. 3, LT-31147, Visagino sav. Karlų k.  numatoma įrengti biomase kūrenamą kogeneracinę elektrinę. Visa pagaminta šilumos energija bus tiekiama į Visagino miesto šilumos tinklus. Numatomas metinis šilumos tiekimas į tinklą 59,2 GWh. Dalis pagamintos elektros energijos bus sunaudojama savo reikmėms, o likusi dalis parduodama elektros biržoje prisijungus prie UAB „Energijos skirstymo operatorius“ tinklų. Numatoma metinė elektros gamyba 14,2 GWh.


Kauno klinikose teikiamų skubios pagalbos paslaugų kokybės bei prieinamumo užtikrinimas

Lietuvos sveikatos mokslų universiteto ligoninė Kauno klinikos

Siekiant laiku ir tinkamai užtikrinti patirtų traumų ir sužalojimų diagnostiką, kokybišką gydymą bei paslaugų prieinamumą, mažinti Lietuvos gyventojų neįgalumą ir mirtingumą nuo traumų ir kitų išorinių priežasčių lemtų sužalojimų, inicijuojamas šis projektas, kurio įgyvendinimo metu numatoma modernizuoti projekto vykdytojo infrastruktūrą, įsigyjant medicininę ir diagnostinę įrangą, būtiną medicininės pagalbos teikimui pacientams nukentėjusiems nuo traumų ir kitų išorinių priežasčių lemtų sužalojimų. Modernizuota infrastruktūra leis pritaikyti mokslo pasiekimus traumų ir sužalojimų diagnostikai, gydymo optimizavimui, racionaliai naudoti turimus resursus užtikrinant teikiamų paslaugų prieinamumą ir kokybę. Įgyvendinus projekto tikslus geresnė paslaugų kokybė bus teikiama vaikams ir suaugusiems Lietuvos gyventojams, nukentėjusiems nuo traumų ir kitų išorinių priežasčių lemtų sužalojimų.


Klaipėdos Ernesto Galvanausko profesinio mokymo centras, teikdamas profesinio mokymo paslaugas, susiduria su problema – negali užtikrinti tinkamų apgyvendinimo paslaugų teikimą. Projekto tikslas – gerinti mokinių gyvenimo sąlygas Klaipėdos Ernesto Galvanausko profesinio mokymo centro bendrabutyje. Problemos sprendimo būdas – Klaipėdos Ernesto Galvanausko profesinio mokymo centras įgyvendindamas projektą „Mokinių gyvenimo sąlygų Klaipėdos Ernesto Galvanausko profesinio mokymo centro bendrabutyje gerinimas” atliks šią veiklą – bendrabučio, esančio adresu Baltijos pr. 18 Klaipėda, techninių ir funkcinių savybių pagerinimas ir trūkstamų naujų baldų bei įrangos įsigijimas.


Ambulatorinės sveikatos priežiūros paslaugų tuberkulioze sergantiems asmenims gerinimas Telšių rajone

Viešoji įstaiga Regioninė Telšių ligoninė

Projekto tikslas yra sumažinti Telšių rajono gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo. Šiam tikslui pasiekti bus įgyvendinamos priemonės, gerinančios ambulatorinių asmens sveikatos priežiūros paslaugų teikimo prieinamumą tuberkulioze sergantiems pacientams. Sergamumas tuberkulioze neretai yra susijęs su socialinėmis problemomis, todėl pacientų skatinimui kiekvieną dieną atvykti į DOTS kabinetą ir išgerti vaistų reikalingos motyvacijos  priemonės, siekiant, jog pacientai nenutrauktų gydymo ir būtų pasiekti teigiami rezultatai. Projekto metu numatoma įsigyti maisto talonus, kurie kartą per savaitę bus duodami pacientams, nustatytu periodiškumu nepertraukiamai atvykstantiems išgerti vaistų tiesiogiai stebimo trumpo gydymo kurso metu. Projekto veiklų įgyvendinimas sudarys prielaidas efektyviam tuberkuliozės gydymui, Lietuvos gyventojų sergamumo ir mirtingumo nuo tuberkuliozės mažinimui bei leis išvengti atsparių vaistams tuberkuliozės mikobakterijų atsiradimo ir plitimo.


Lietuvių šneka valdomų paslaugų plėtra – LIEPA 2

Pasaulio kalbos, aktyviai sąveikaudamos, ir toliau veržliai plinta elektroninėje terpėje. Aktyvus kalbos vartojimas elektroninėje terpėje jau netolimoje ateityje taps vienu pagrindinių faktorių, kalbos vartojimo pozicijų išsaugojimui. Nesiimant aktyvių veiksmų dėl lietuvių kalbos plėtros elektroninėje terpėje, kyla grėsmė, kad lietuvių šnekamosios kalbos praktinis vartojimas vis labiau menks. Lietuvių kalbos pozicijų susilpnėjimas elektroninėje erdvėje padidins kai kurių visuomenės grupių  skaitmeninę atskirtį. Atsižvelgiant į esamą problematiką, projektu LIEPA2 siekiama pagrindinio tikslo – padidinti lietuvių kalba veikiančių skaitmeninių produktų ir paslaugų prieinamumą. Projekte LIEPA 2 bus plečiama ir tobulinama LIEPA projekto metu sukurta bazinių infrastruktūrinių sprendimų platforma, kas dar labiau pagrindžia šio projekto kaip visumos aktualumą ir lėšų panaudojimo efektyvumą. Bazinių infrastruktūrinių sprendimų platformos tobulinimas ir plėtra leis sukurti 6 visiškai naujo tipo elektronines paslaugas. Projekto aprėptis yra labai plati: nuo plačių galimybių atvėrimo verslui ir viešajam sektoriui kurti absoliučiai naujo pobūdžio el. paslaugas, pritaikytas lietuvių kalbai, iki tikslingų ir aktualiausių el. paslaugų sukūrimo, nukreiptų į plačias tikslines grupes ir, svarbiausia, pažeidžiamiausias socialines grupes – neįgaliuosius, kuriems valdymo balsu paslaugos yra ypač aktualios.


Šilalės rajono savivaldybės administracija

Projekto „Kompleksinių paslaugų šeimai teikimas Šilalės rajono savivaldybėje“ tikslas - kompleksinių paslaugų šeimai teikimo, kartu vykdant prevencinę veiklą ir siekiant įgalinti šeimą (asmenį) įveikti iškilusias problemas bei derinti šeimos ir darbo įsipareigojimus. Projekto metu Bendruomeninių šeimos namų funkciją atliks Šilalės rajono socialinių paslaugų namai, kurie užtikrins „vieno langelio“ principą, organizuos ir koordinuos paslaugų šeimai teikimą, identifikuos pagalbos reikalingas šeimas ir teiks informaciją apie rajone teikiamas paslaugas ir vykdomas programas, bendradarbiaus su projekto partneriu koordinaciniu centru ,,Gilė“, nukreips asmenis į tikslines grupes ir į individualias specialisto konsultacijas, organizuos informacines iniciatyvas. Projekto tikslinės grupės asmenims (šeimoms) bus teikiami pozityvios tėvystės mokymai, psichosocialinė pagalba, vaikų priežiūros  ir pavežėjimo paslaugos bei įgyvendinamos Projekto veiklų viešinimo iniciatyvos. Projekto partneris Šilalės rajono socialinių paslaugų namai nuo 2019 m. rugsėjo mėn. teiks asmeninio asistento paslaugas neįgaliesiems.


Ruožo Kena-N.Vilnia elektrifikavimas

Projekto „Ruožo Kena–N.Vilnia elektrifikavimas“ metu numatoma:a) Įrengti 25 kV kontaktinį tinklą N. Vilnios, Kyviškių, Kenos stotyse, N. Vilnia–Kyviškės, Kyviškės–Kena, Kena–valstybės siena su Baltarusija tarpstočiuose (iš viso 28,6 km);b) rekonstruoti N. Vilnios traukos pastotę siekiant aprūpinti naujai statomą kontaktinį tinklą elektros energija bei užtikrinti tolimesnę plėtrą; c) pritaikyti esamas susijusių technologinių ir aptarnavimo procesų sistemas atsižvelgiant į maksimalius planuojamus geležinkelio eismo srautus, traukinių svorius ir greičius;d) atlikti projekto įgyvendinimo techninę priežiūrą bei statinio projekto vykdymo priežiūrą;e) kartu su Baltarusijos geležinkelių atstovais suderinti susijusius techninius sprendimus.


„Gelbstinti bendruomenė – gyva bendruomenė“

Kaišiadorių rajono savivaldybėje pastebimas savižudybių skaičiaus augimas: 2011-2014m. šis skaičius išaugo 26,6 proc., iš kurių didžioji dauguma užfiksuojama Kaišiadorių mieste. Ši problema atskleidžia poreikį kurti ir vystyti profesionalias konsultavimo paslaugas, padedančias socialinėje atskirtyje esantiems asmenims gerinti psichoemocinę būseną, kuri ir prisideda prie savižudybių ir priklausomybių prevencijos. Projekto tikslas - parengti profesionalų gyvenimo konsultantą – savanorį, kuris teiktų konsultavimo paslaugas savižudybių ir priklausomybių srityse  Kaišiadorių miesto gyventojams , mažinant jų socialinę atskirtį ir savižudybių skaičių. Projekte numatytos dvi veiklos:  pirma - savanorių  mokymai  (bendrieji gebėjimai), antra - paslaugų, susijusių su specialiųjų ir gyvybiškai būtinų poreikių tenkinimu (pirmoji ir psichologinė pagalba, slauga, socialinės paslaugos, smurto ir patyčių artimoje aplinkoje ir priklausomybių prevencija). Laukiamas rezultatas – parengti profesionalūs savanoriai teiks paslaugas (pagalbą)  susijusią su konstruktyvaus požiūrio į gyvybę ugdymu, teisingu visuomenės nuostatų apie savižudybę formavimu, pirmos ir psichologinės pagalbos prieinamumo užtikrinimu, išgyvenantiems krizes, priklausomybės problemas ar patyrusiais smurtą, konsultuos, teiks pirmą, psichologinę ir socialinę pagalbą Kaišiadorių miesto gyventojams ir jų šeimų nariams. Numatoma projekto tikslinė grupė - socialinę atskirtį patiriantys gyventojai: socialinės rizkos suaugę asmenys, socialinės rizikos šeimos,nepasiturintys asmenys ir šeimos, neįgalieji, senyvo amžiaus asmenys, smurto artimoje aplinkoje aukos ir jų šeimos nariai, asmenys sergantys priklausomybės ligomis, asmenys prižiūrintys (slaugantys) sunkią negalią turintį šeimos narį, asmenys patiriantys socialinę atskirtį dėl kitų priežasčių, kurių egzistavimo faktas raštiškai patvirtinamas atitinkamus įgaliojimus turinčios institucijos, įstaigos ar specialisto.


Tobulėk. Auk. Pažink. Kurk (TAPK 2)

Projektu "Tobulėk. Auk. Pažink. Kurk (TAPK2)" bus siekiama plėtoti neformaliojo vaikų švietimo veiklų formas bei turinį ir didinti neformaliojo vaikų švietimo prieinamumą 7-18 m. (7-21 m. neįgalūs vaikai) amžiaus mokiniams visoje Lietuvoje. Ypatingas dėmesys bus skiriamas mokinių užimtumui atostogų metu. Skatinant vaikų turiningą ugdomąją veiklą mokinių vasaros ir kitų atostogų metu, planuojama įgyvendinti 5-10 dienų trukmės edukacines programas stovyklose (toliau – programos). Planuojama, kad edukacinėse programose dalyvaus  28579 vaikai. Apie 90% vaikams bus apmokama iki 30% dalyvavimo programoje kainos, ne mažiau kaip 5% socialiai remiamų šeimų vaikams bus apmokama 95% dalyvavimo programoje kainos. Taip pat dėmesys bus skiriamas ir kitoms valstybės remiamoms grupėms, t.y. neįgaliems, gausių šeimynų ir imigrantų vaikams (apie 5 %), kuriems projekto lėšomis taip pat bus apmokama 95% dalyvavimo programoje kainos. Programose bus kviečiami dalyvauti ir užsienyje gyvenantys lietuvių vaikai bei vaikai iš Lietuvos tautinių mažumų mokyklų. Siekiant plėtoti neformaliojo vaikų švietimo veiklų formas bus organizuojami mokymai 200 neformaliojo vaikų švietimo paslaugas teikiančių įstaigų darbuotojų (mokytojų),  40 dalyvių pažintinis gerosios patirties perėmimo vizitas į vieną iš ES šalių bei tarptautinis renginys - neformaliojo vaikų švietimo gerosios patirties konferencija 100 dalyvių. Gerosios patirties dalinimuisi ir sklaidai bei informacijos prieinamumui užtikrinti bus skirtas projekto tinklapis www.tapk.lt, kuris apims ankstesnio projekto rezultatus bei bus nuolat pildomas aktualia informacija ne tik projekto dalyviams bet ir visuomenei.Vienodos sąlygos organizuoti edukacines programas bus suteikiamos visose Lietuvos savivaldybėse veikiantiems neformaliojo švietimo paslaugų teikėjams, nepriklausomai nuo jų registravimo vietos ir juridinio statuso.


Biržų Astravo dvaro sodybos parko sutvarkymas

Biržų rajono savivaldybės administracija

Astravo dvaras su parku – viena raiškiausių XIX a. romantinio klasicizmo stiliaus sodybų Lietuvoje, kuri įtraukta į nekilnojamųjų kultūros vertybių registrą. Dvaro parkas (18,09 ha) – kaip želdynas – pripažintas valstybinės reikšmės parku. Tai svarbus Biržų ir šalies kultūrinį kraštovaizdį reprezentuojantis objektas, įtrauktas į turistinius maršrutus, siūlomų aplankyti objektų sąrašus, tačiau parko vertingosios savybės – parko išplanavimas su savita takų sistema, reljefo ypatumai (dėl supiltų dirbtinių kalvelių), želdiniai, vandens telkiniai, panoramos – nėra pilnai atskleistos, vertybių fizinė, estetinė, ekologinė būklė nuolat prastėja, apie jas vietovėje trūksta informacijos. Šio išskirtinio želdyno išlikimas gali būti garantuotas tik užtikrinant jo tvarkymą ir tinkamą panaudojimą. Todėl projektu siekiama išsaugoti esamas ir atgaivinti pažeistas vertingąsias parko savybes ir suteikti jam tinkamą vaidmenį miesto bendruomenės gyvenime, pritaikyti jį lankymui ir pažinimui.


Uždaroji akcinė bendrovė Viešųjų investicijų plėtros agentūra

Daugiabučių namų modernizavimo fondas, finansuojamas Europos regioninės plėtros fondo lėšomis, steigiamas siekiant užtikrinti JESSICA KF veiklų daugiabučių modernizavimo srityje tęstinumą. Daugiabučių namų modernizavimo fondo lėšomis VIPA teiks paskolas su fiksuotomis 3 proc. metinėmis palūkanomis ir 15 proc. palūkanų kompensavimu LR Vyriausybės nustatytoms energetinį efektyvumą didinančioms priemonėms. Šiai priemonei skiriama 74 mln. eurų iš 2014-2020 m. ES struktūrinių fondų lėšų pagal Europos sąjungos fondų investicijų veiksmų programos 4.3.1. uždavinį „Sumažinti energijos suvartojimą viešojoje infrastruktūroje ir daugiabučiuose namuose“, įgyvendinant 4.3 investicinio prioriteto veiklą dėl daugiabučių namų atnaujinimo ir modernizavimo energetinį efektyvumą didinančiomis priemonėmis. Priemonė Nr. 04.3.1-FM-F-001 „Daugiabučių namų atnaujinimas“ įgyvendinama vadovaujantis Daugiabučių namų atnaujinimo programa.


Paslaugų ir asmenų aptarnavimo kokybės gerinimas Visagino savivaldybėje

Viešojo valdymo institucijos nėra pakankamai aktyvios tobulinant visuomenei teikiamas paslaugas, trūksta kompleksiškų, tarpusavyje gerai koordinuotų veiksmų, kuriais viešajame valdyme butų siekiama visuomenės poreikius atitinkančios paslaugų kokybės.      Norint padidinti gyventojų pasitenkinimą administracijos teikiamomis administracinėmis ir viešosiomis švietimo paslaugomis bei asmenų aptarnavimu, projekto įgyvendinimo metu numatyta optimizuoti administracijos teikiamų viešųjų švietimo paslaugų procedūras, įdiegiant LEAN kokybės vadybos sistemą su bendra duomenų mainų sistema, atlikti teisinio reglamentavimo bei veiklos organizavimo procesų patobulinimus, parengti Piliečių chartiją bei sustiprinti darbuotojų kompetencijas, reikalingas pagerinti paslaugų ir asmenų aptarnavimo kokybei.      Įgyvendinant projektą bus gerinama Visagino savivaldybės administracijos veikla, susijusi su paslaugų ir asmenų aptarnavimu jas teikiant, ir visų šioje savivaldybėje esančių (14 vnt.) viešojo valdymo institucijų, kurios teikia gyventojams tokias pačias viešąsias švietimo paslaugas, teikiamų paslaugų ir asmenų aptarnavimo kokybė.


Modernių kūrybiškumą skatinančių erdvių kūrimas Plungės „Saulės“ gimnazijoje

Plungės rajono savivaldybės administracija

Projekto įgyvendinimo metu numatyta sukurti modernią ir kūrybiškumą skatinančią teorijos klasės ir laboratorijos infrastruktūrą, kuri būtų pritaikyta fizikos, biologijos ir chemijos ugdymo procesams vykdyti. Projekto įgyvendinimo metu minėtose erdvėse numatoma įgyvendinti idėjas iš idėjų rinkinio www.projektas-aikstele.lt. Šiose erdvėse bus dėstomi chemijos, biologijos ir fizikos mokslai. Sukurta erdvė bus moderni, skatinanti kūrybiškumą. Sutvarkytos patalpos bus estetiškos ir funkcionalios, bus įdiegta naujausia įranga ir priemonės.


Vaikų sveikos gyvensenos skatinimas Visagino savivaldybėje

Kiekvienais metais Lietuvoje vis labiau akcentuojama, kad sveikatą stiprinantis fizinis aktyvumas yra viena iš pagrindinių bendruomenei reikalingų veiklų, nes visuomenė sensta, o fizinio aktyvumo užsiėmimai ne tik gerina žmonių fizinę būklę, padeda išlaikyti darbingumą, bet ir atlieka socialinę funkciją – skatina vaikus bendrauti ne tik tarpusavyje, bet ir su suaugusiais, mažina socialinę atskirti, skatina bendravimą tarp kartų.Vaikų viršsvorio problema kiekvienais metais tampa vis aktualesne: vaikų mityba, gyvenimo režimas, būdas ir tempas nesudaro sąlygų vaikų sveikai gyvensenai. Vaikai neturi jokių žinių apie tinkamą mitybą. Jie įgauna savo šeimos, bendruomenės, kurioje gyvena, mitybos elgseną, kuri dažniausiai yra ne tik netinkama, bet ir kenkia vaikų sveikatai. Projekto tikslas – skatinti Visagino savivaldybėje gyvenančių vaikų sveiką mitybą ir fizinį aktyvumą.Projekto uždaviniai:1. Skatinti vaikų teorines ir praktines žinias sveikos gyvensenos klausimais;2. Supažindinti vaikus su įvairiomis fizinio aktyvumo būdais.Projekto tikslinė grupė – vaikai iki 18 metų.Projekto įgyvendinimo metu planuojama vykdyti veiklas, susijusias su vaikų sveikatos raštingumo didinimu, sveikos gyvensenos skatinimu ir būtinų sveiko gyvenimo įgūdžių formavimu. Projekto metu bus vykdomos šios veiklos: organizuojami sveikatinimo įgūdžių formavimo renginiai.Iš viso planuojama, kad projekto veiklose sudalyvaus 500 unikalūs dalyviai, kurie seminarų, renginių, stovyklos ir kitų veiklų metu bus šviečiami sveikos gyvensenos temomis. Tikimasi, kad projekto įgyvendinimo metu bus padidintas Visagino savivaldybėje gyvenančių vaikų sveikatos raštingumas bei įdiegti pozityvūs sveikos gyvensenos įgūdžiai, vaikai skirs daugiau dėmesio savo sveikatai bei ligų prevencijai.


NAUJŲ PAŽANGIŲJŲ SKIRSTYMO SISTEMŲ ĮRENGIMAS, SIEKIANT UŽTIKRINTI SAUGUMĄ IR PATIKIMUMĄ

Projekto tikslas - naujų pažangių skirstymo sistemų įrengimas, kurios didina gamtinių dujų skirstymo sistemos saugumą ir patikimumą, nepertraukiamą gamtinių dujų skirstymą gamtinių dujų skirstymo sistemos naudotojams.Projekto uždavinys – įrengti naują pažangią gamtinių dujų skirstymo sistemą įdiegiant nuotolinio techninių parametrų surinkimo įrenginius.Numatyta veikla – Naujų skirstomųjų dujotiekių statyba, prijungimas prie esamu skirstomųjų dujotiekių ir pažangiųjų technologijų diegimas.Gamtinių dujų skirstymo sistemos patikimumo ir saugumo užtikrinimas – neišvengiamas procesas šiuolaikiniame dujų sektoriaus vystymosi procese. Pastatant naują skirstomąjį dujotiekį ir sujungiant su esamu skirstomuoju dujotiekiu būtų sumažintas gamtinių dujų nutraukimų skaičius vartotojams dėl skirstymo sistemos avarijų, sutrikimų (gedimų) bei sistemos rekonstravimo ar remonto atvejais, užtikrintas nenutrūkstamas ir patikimas gamtinių dujų skirstymo vartotojų sistemoms su nepertraukiamu gamybos ciklu, užtikrinti sutartyse su sistemos naudotojais numatyti dujų slėgio parametrai.Įrengus nuotolinio duomenų surinkimo ir valdymo sistemas, atsirastų galimybė kontroliuoti, rinkti ir analizuoti duomenis. Visa tai prisidėtų prie didesnio bendros gamtinių dujų skirstomo sistemos patikimumo, užtikrinant geresnės kokybės paslaugą galutiniams vartotojams, kurie yra skirstomi į buitinius ir nebuitinius. Projekto įgyvendinimas turėtų teigiamos įtakos Vilniaus, Kauno, Klaipėdos, Panevėžio ir Šiaulių elektros ir dujų skirstymo sistemos regionų galutinių vartotojų pagrindiniams poreikiams – gauti patikimą ir saugią paslaugą.


Valstybės įmonė Lietuvos automobilių kelių direkcija

Projektas „Elektromobilių įkrovimo prieigų įrengimas“ yra skirtas elektromobilių greitojo įkrovimo prieigoms valstybinės reikšmės keliuose įrengti.  Įgyvendinant projektą – įrengiant greito įkrovimo stoteles su visa reikalinga infrastruktūra – siekiama sukurti ir išplėtoti viešąją elektromobilių įkrovimo infrastruktūrą transeuropiniame kelių tinkle bei prie visų šalies magistralinių kelių. Projektu siekiama skatinti elektromobilių skaičiaus Lietuvoje augimą bei viso ekologiško kelių transporto plėtrą.


Už skaidrią Lietuvą

Ir nos Lietuvos Respublikos gyventojų korupcijos paplitimo viešojo valdymo institucijose suvokimo rodiklis pamažu mažėja, viešasis veikatos priežiūros sektorius (sveikatos paslaugas teikiančios viešojo valdymo institucijos) vis dar yra įvardijamos, kaip labai korumpuotos. Korupcijai pasireikšti turi įtakos didelis paslaugų gavėjų ir medicinos paslaugų teikėjų skaičius. Kaip rodo atlikti tyrimai, gyventojai vis dar tiki, kad norint gauti kokybiškesnes paslaugas medicinos sektoriuje, privaloma duoti kyšį, kaip ir tiki, jog kyšininkavimas padeda gauti medicinines pažymas, geresnę gydymo kokybę. Kaip atskleidžia atlikti tyrimai, tik kas ketvirtas Lietuvos gyventojas žino, kur kreiptis, norint pranešti apie korupcjos atvejį ir tik, kas penktas Lietuvos Respublikos gyventojas praneša apie galimą korupcijos atvejį. Situacijai spręsti bus įgyvendinamas projektas, kurio tisklas - didinti visuomenės nepakantumą korupcijai ir dalyvavimą viešojo valdymo procesuose. Projekto įgyvendinimo metu bus parengti ir įgyvendinti korupcijos paplitimą mažinančias priemones sveikatos priežiūros ir socialinės apsaugos srityse (mokymai, tyrimai), bei bus vykdomas visuomenės nepakantumą korupcijai didinančių priemonių įgyvendinimas (specializuoti mokymai, teminiai renginiai). Įgyvendinus projektą bus parengtos korupciją sveikatos apsaugos ir socialinėje srityje mažinančios priemonės, o 750 Lietuvos Respublikos gyventojų (dažniausiai susiduriančių su korupcijos sveikatos srityje grėsmėmis), dalyvaus korupcijos žalą atskleidžiančiuose, ir raginančiuose kovoti prieš šį reiškinį) renginiuose.


Tauragės pilies rūsio kultūros paveldo savybių išsaugojimas ir pritaikymas bendruomeniniams poreikiams

Tauragės rajono savivaldybės administracija

Pagrindinė projekto problema – nepakankamas Tauragės pilies potencialo išnaudojimas kultūrinių poreikių tenkinimui. Šią problemą planuojama spręsti pietrytinio korpuso rūsio patalpose atliekant tvarkomuosius statybos darbus, įsigyjant ampyro stiliaus baldus bei įrangą. Įgyvendinus projektą Tauragės pilies rūsyje bus įrengtos 3 salės, bendro naudojimo patalpos – rūbinė, holas, ekspozicijų erdvė ir kitos patalpos, kuriose bus vykdomos ekskursijos, edukaciniai užsiėmimai, parodos, veiks kūrybinės dirbtuvės, bus organizuojami kiti kultūrinio pobūdžio renginiai. Tikimasi, kad patrauklių erdvių Tauragės pilies rūsyje sukūrimas sudarys prielaidas padidinti kultūros paveldo objekto aktualumą, lankomumą, žinomumą.


Gydytojo kardiologo ir slaugytojo konsultacijos, asmenims, sergantiems širdies nepakankamumu, paslaugų prieinamumo gerinimas

Lietuvos Respublikos sveikatos apsaugos ministerija

Siekiant mažinti sergamumą ir priešlaikinį mirtingumą dėl širdies ir kraujagyslių ligų, būtina skirti didesnį dėmesį šių ligų profilaktikai. Diagnozuojant ir gydant širdies nepakankamumą (toliau – ŠN), reikalingas kvalifikuotas gydytojų ir slaugytojų dėmesys. Specialistų duomenimis, šia liga sergančius pacientus nuolat stebint, gydant, konsultuojant, sumažėja pacientų pakartotinė hospitalizacija ir mirštamumas, pacientas įgalinamas stebėti ir rūpintis savo liga. Svarbiausias dėmesys turi būti skiriamas paciento ir jo šeimos narių mokymui, siekiant suteikti specialiųjų žinių apie ŠN ligą, jos eigą ir  būklės kontrolės metodus, prevencines priemones, formuoti gyvensenos ir savirūpos įgūdžius. Gerinant ŠN paslaugų teikimą bus plėtojama asmens sveikatos priežiūros įstaigų infrastruktūra tikslinėse teritorijose, aprūpinant reikiama medicinos įranga ir keliant ŠN kabinetuose dirbančių specialistų kvalifikaciją. Taip ŠN kabinetuose pacientai gaus savalaikę ir kokybišką gydytojo kardiologo ir slaugytojo konsultacijos, į kurią įeina ir paciento mokymas, asmenims, paslaugą, sumažės mirtingumas ir pakartotinė pacientų hospitalizacija.


Sveiki, linksmi, laimingi

Projekto tikslas - meninių priemonių pagalba gerinti Joniškio rajono vaikų psichinę ir fizinę sveikatą, didinti paslaugų prieinamumą. Projekto metu bus rengiami nuolatiniai susitikimai su vaikais Joniškio rajono seniūnijose, ypatingai kreipiant dėmesį kaimiškoms teritorijoms nutolusioms nuo rajono centro. Nuolatiniai užsiėmimai suteiks galimybę užmegzti patikimą ryšį su vaikais, perteikti sveikos gyvensenos žinias bei ugdyti emocinį raštingumą, atjautą, suvaldyti emocijas, jas atpažinti ir reikšti saugiai. Užsiėmimų grupėse bus kuriama pasitikėjimo atmosfera, žinios ir praktika perteikiami vaikams patraukliomis formomis pasitelkiant meną ir žaidimus. Taip pat bus organizuojami Joniškio rajono vaikams periodiniai seminarai savęs pažinimo, atsipalaidavimo, alternatyvios fizinės veiklos bei saviraiškos ugdymui. Projekto metu bus ugdomi vaikų sveikos gyvensenos, higienos, emocijų pažinimo ir valdymo bei fizinio aktyvumo įgūdžiai. Vasaros metu bus organizuojamos „Sveikatos akademijos“, kurios ugdys vaikų socialines-emocines kompetencijas, sveikos gyvensenos nuostatas, kūrybiškumą, mokys bendradarbiauti, tenkins vaikų ir jaunimo pažinimo ir lavinimosi poreikius per kūrybines ir praktines paieškas. Viešoji įstaiga „Žagarės balselis“ pasitelkdama partnerius: Joniškio rajono savivaldybės administraciją, Joniškio rajono visuomenės sveikatos biurą, Joniškio Algimanto Raudonikio meno mokyklą, asociaciją Joniškio Socialinių industrijų centrą ir visuomeninę organizaciją „Spalvotas veidas“, įgyvendins projektą dviejų metų laikotarpyje.


Verslumo gebėjimų stiprinimas pažeidžiamiems asmenims

Siekiant spręsti esamas problemas projekto tikslas yra  skatinti Mažeikių miesto pažeidžiamų, bedarbių ir ekonomiškai neaktyvių gyventojų užimtumą ir didinti jauno verslo atstovų verslumo gebėjimus, siekiant Mažeikių miesto gerovės. Projektu metu bus organizuojamas savanorių parengimas ir įtraukimas į veiklas, organizuojami  verslumą skatinantys renginiai ir verslumo skatinimo mokymai bei individualios konsultacijos pažeidžiamiems asmenims.


Mokslinė stažuotė Berlyno technikos universitete, Vokietijoje

Vilniaus Gedimino technikos universitetas

Siekiant toliau vystyti bendradarbiavimą su Vokietijos mokslininkais, planuojama išvyka į Berlyno technikos universitetą. Išvykos tikslas siejamas su apmokymais, kuriuos ves Berlyno technikos universiteto mokslininkai. Tema - skaitinis modeliavimas. Taip pat siekiama toliau plėtoti bendrus darbus, šiuo metu yra išspausdintos 8 bendros mokslinės publikacijos užsienio žurnaluose ir paruošta viena publikacija siųsti į užsienio mokslinį žurnalą.


Socialinių paslaugų plėtra Kupiškio mieste socialinę atskirtį patiriantiems žmonėms

Projekto įgyvendinimo metu numatoma esamų socialinių paslaugų plėtra bei naujų organizavimas VšĮ Kupiškio dekanato „Caritas“ veikloje.  Numatoma organizuoti karštą maitinimą 1-2 kartus per dieną (darbo dienomis 10 mėnesių) socialinę atskirtį patiriantiems žmonėms – šios veiklos įgyvendinimui numatoma sutvarkyti/įrengti virtuvę ir tualetą „Caritas“ patalpose bei įsigyti reikiamus baldus, įrangą, įrankius ir indus maisto gaminimui bei pateikimui. Vykdant maitinimo organizavimą numatoma pirkti maisto produktus, iš kurių bus gaminami patiekalai socialinę atskirtį patiriantiems žmonėms. Siekiant užtikrinti tinkamą tikslinės grupės integraciją numatoma įsigyti darbo priemones bei organizuoti dienos užimtumo veiklas, kurių rezultate taip pat bus sukuriama nauda visuomenei (žolės pjovimas, grėbimas, lapų grėbimas, sniego kasimas, malkų pjovimas, skaldymas, miesto viešųjų erdvių tvarkymas). Kadangi socialinę atskirtį patiriantys asmenys negali sau užtikrinti asmeninės higienos, todėl numatoma sudaryti sąlygas šiems žmonėms išsiskalbti drabužius įsigyjant skalbimui reikalingą buitinę techniką. Tikimasi, jog įgyvendinamas projektas padidins Kupiškio miesto bendruomenės narių socialinę integraciją.


Projekto vykdytojo konsultavimasis

Projektu bus siekiama tobulinti įmonės veiklą, pasinaudojant verslo konsultacijomis. Taip pat dalyvavimas projekte leis įmonei be didesnės administracinės naštos (nerengiant atskirų projektų) gauti paramą ir konsultacijas tuo metu, kai jų reikia, ir ta apimtimi, kuri yra reikalinga.


LSMU rezidentūros bazių modernizavimas, siekiant studijų aplinkos tobulinimo (REZ-MOD)

Pagrindinė Projektu sprendžiama problema – nepakankami rezidentų gebėjimai ir kompetencijos bei nepakankama bendra rezidentūros studijų programų kokybė. Projektą tikslinga įgyvendinti, nes savo specifika, veiklomis ir rezultatais atitinka ilgalaikius ir trumpalaikius Lietuvos strateginius planus. Projekto įgyvendinimo metu būtų įgyvendinami tikslinių grupių (gydytojų-rezidentų ir rezidentų vadovų) svarbiausi poreikiai: aukščiausios kompetencijos ir žinių įgijimas, naudojant šiuolaikišką studijoms skirtą įrangą, tarptautinio konkurencingumo siekimas, praktinių darbų atlikimo ir susipažinimo su moderniomis technologijomis galimybės, tinkamas pasirengimas mokslinės ir/ar sveikatos priežiūros karjeros siekimui, galimybė kompleksiškai ugdyti sveikatos priežiūros specialistus bei diegti naujausias mokslo žinias į studijų procesą. Šiame kontekste nustatytas Projekto tikslas - užtikrinti Lietuvos sveikatos mokslų universiteto (toliau – LSMU) vykdomų rezidentūros studijų programų kokybę ir uždavinys - sudaryti sąlygas LSMU rezidentams įgyti aukščiausio lygmens kompetencijas.


Vandeninių Na-jonų technologijų tyrimai ir taikymai energijos kaupimui (NaAquaCell)

Valstybinis mokslinių tyrimų institutas Fizinių ir technologijos mokslų centras

Elektrocheminės baterijos – vienas patraukliausių energijos kaupimo būdų, apminančių plačiausią energijos ir galios spektrą, turinčių aukštą energijos našumą, nedidelį poveikį aplinkai ir platų apimties pasirinkimą. Dėl aukšto energijos ir galios tankio Li-jonų baterijos tapo pagrindine technologija mobiliuose taikymuose, tačiau jų pritaikomumas dėl saugumo problemų, žaliavų trūkumu ir kt. yra ribotas. Vandeninės Na-jonų baterijos yra viena patraukliausių alternatyvų, kuriose saugumo problemos išsprendžiamos pakeičiant nevandeninius elektrolitus vandeniniais. Tačiau dėl mažesnio savo energijos tankio, vandeninės baterijos tinkamos tik didelės apimties stacionarioms energijos kaupykloms. Na-jonų chemijos taikymas kartu su vandeniniais elektrolitais yra iššūkis. NASICON junginiai turintys atviras, stabilias struktūras, leidžiančias greitą Na-jonų difuziją, elektrocheminį stabilumą ir nedidelę kainą, pastaruoju metu kelia didžiulį susidomėjimą kaip elektrodų funkcinės medžiagos. Tačiau mažas jų elektroninis laidumas yra didelė tokių taikymų problema. Projekte bus panaudotas DFT modeliavimas suprasti elektroninių krūvininkų struktūrą ir transportą NASICON medžiagose, o vėliau ši informacija bus panaudota naujų tobulesnių medžiagų ir jų elektrocheminių celių paruošimui.  Kita reikšminga NASICON elektrodų panaudojimo vandeninėse celėse problema - tokių medžiagų nestabilumas vandeninėse sandūrose. Projekto metu bus naudojamas kompiuterinis modeliavimas ir elektrocheminis testavimas suprasti nestabilumo priežastis, kaip jis galėtų būti padidintas naudojant SEI formuojančius priedus. Galiausiai, vien NASICON medžiagų panaudojimas abiejų elektrodų gamybai, atveria keletą naujų kelių sistemos ir gamybinių parametrų gerinimui, tai daug paprastesnis medžiagų ir elektrodų paruošimas, aktyvių medžiagų balansavimas ir bipolinis celių dizainas. Tyrimo metu bus paruoštos ir surinktos NASICON bipolinės grandinės patikrinti tokios koncepcijos tinkamumą Na-jonų baterijoms.


DOKTORANTŪROS STUDIJŲ PLĖTRA

Mokslinių tyrimų ir eksperimentinės plėtros (toliau – MTEP) sistemos sėkmingam vystymuisi užtikrinti Lietuva turi stiprinti ir telkti žmogiškąjį MTEP potencialą, nes rengiamų aukštos kvalifikacijos specialistų skaičiumi gana stipriai atsilieka nuo daugelio ES šalių. Todėl nėra užtikrinamas mokslo pritaikymas verslo poreikiams ypač sparčiai besivystančiose biotechnologijų, medžiagotyros, nanotechnologijų kryptyse. Šalies ekonomikos augimui ir šalies pramonės tolimesniam vystymuisi užtikrinti bei įmonių produktyvumui ir tarptautiniam konkurencingumui didinti turi būti rengiami specialistai, turintys aukštą kvalifikaciją ir gebantys duoti  didžiausią naudą šalies ekonomikos ir socialinės aplinkos plėtotei. Tokio aukšto lygio specialistai yra rengiami doktorantūroje. Vykdant projektą bus atrinktos aktualiausios MTEP plėtrai doktorantūros temos, į kurias mokslo ir studijų institucijose bus priimami ir rengiami doktorantai.  Per septynerius projekto įgyvendinimo metus doktorantūros metu bus vykdomi moksliniai tyrimai, atitinkantys valstybės ir visuomenės poreikius, ir parengti  specialistai, gebantys generuoti idėjas naujų produktų kūrimui. Pagrindinis projekto rezultatas – teigiamas poveikis tikslinėms grupėms (doktorantams), leisiantis įgyti kompetencijų, būtinų MTEP, mokslo ir verslo bendradarbiavimo uždavinių sprendimui.


Lietuvos jėzuitų provincijos ir Vilniaus jėzuitų gimnazijos bibliotekos įrengimas ir atvėrimas visuomenei

Lietuvos jėzuitų provincija, kuri yra Vilniaus jėzuitų gimnazijos steigėja, turi sukaupusi vertingų istorinių ir religinių knygų kolekciją. Šiuo metu knygų fondas nėra atviras ir prieinamas visuomenei. Atsižvelgiant į tai, Vilniaus jėzuitų gimnazija kartu su Lietuvos jėzuitų provincija, 2015 m. pradėjo vykdyti naujo pastato statybos darbus, adresu Didžioji g. 32 Vilnius, kuriame įsikurs Vilniaus jėzuitų gimnazijos biblioteka (toliau – Biblioteka). Siekiant objektą atverti lankymui, pritaikyti kultūrinėms bei edukacinėms reikmėms, projekto įgyvendinimo metu bus įsigyta I ir II aukštų įranga ir baldai, šviestuvai bei knygų saugykloms (rūsyje) skirti stelažai. Įgyvendinus projektą Bibliotekoje bus vykdomos įvairios kultūrinės veiklos: organizuojami edukaciniai renginiai, susitikimai su knygų autoriais, paskaitos, konferencijos, kino vakarai ir kt. Tikimasi, kad įgyvendinus projektą bus sukurta kūrybinė aplinka lankytojams, Biblioteka bus pritaikyta minėtoms veikloms, o vykdant  veiklas, tikimasi pritraukti įvairių socialinių grupių lankytojus.


Variklinių transporto priemonių remonto praktinio mokymo centro plėtra

Pagrindinė problema, kuriai spręsti įgyvendinamas projektas yra ta, kad negalima teikti pakankamos apimties praktinio mokymo paslaugų logisto ekspeditoriaus, automobilių mechaniko, orlaivių remontininko, suvirintojo, automobilių elektromechaniko, automobilių kėbulų remontininko, automatinių sistemų mechatroniko, metalo apdirbimo staklių operatoriaus profesijų moksleiviams Kauno technikos profesinio mokymo centre (toliau – Centras). Projekto įgyvendinimo metu bus atlikti variklinių transporto priemonių remonto praktinio mokymo centro (toliau – Praktinio mokymo centras) patalpų, esančių Taikos pr. 127, Kaunas, rekonstrukcijos darbai ir patalpų, esančių Taikos pr. 127A, Kaunas, einamojo remonto darbai. Bus įsigyta įranga būtina mokymo veikloms teikti: hibridinių variklinių transporto priemonių remonto mokymo įranga; orlaivių remontininko programai vykdyti reikalinga įranga; kompiuterinė įranga, automatinių sistemų mechatroniko programai vykdyti reikalinga įranga; metalo apdirbimo staklių operatoriaus programai vykdyti reikalinga įranga. Taip pat bus atnaujinta ventiliacinė įranga suvirinimo praktinio mokymo dirbtuvėse. Taip pat bus atlikta bendrabučio plėtra, kad jame galėtų apsistoti mokiniai iš kitų įstaigų ir tęstinio mokymosi programų dalyviai. Modernizavus Praktinio mokymo centro patalpas, atnaujinus suvirinimo dirbtuvių vėdinimo sistemą bei stalių dirbtuvių pastate įrengus modernią aplinką orlaivių remontininkų specialistų rengimui, taip pat įsigijus specialią praktiniam mokymui skirtą įrangą, bus sukurta tinkama ir moderni aplinka profesiniam mokymui. Projekto įgyvendinimas prisidės prie padidėjusio Centro veiklos efektyvumo. Išplėtota ir šiuolaikinius ugdymo poreikius atliepianti profesinio mokymo infrastruktūra sudarys sąlygas organizuoti kokybiškesnį, efektyvesnį (koncentruojantis į ugdymo kokybę, o ne ūkio dalies problemų sprendimą), geriau atitinkantį tikslinių grupių poreikius, ugdymą, pritaikytą šiuolaikinės darbo rinkos poreikiams.


Neformalaus ugdymo galimybių plėtojimas, modernizuojant Biržų Vlado Jakubėno muzikos mokyklos ir rajono kūno kultūros ir sporto centro infrastruktūrą

Pagrindinė problema, su kuria susiduria Biržų rajono neformaliojo ugdymo įstaigos – pasenusi infrastruktūra ir nepakankamos sąlygos kokybiškam vaikų neformaliojo ugdymo programų vykdymui: Biržų rajono kūno kultūros ir sporto centro sporto salės patalpos neatitinka techninių ir funkcinių savybių, Biržų Vlado Jakubėno muzikos mokyklai trūksta įrangos, o ir esama jau susidėvėjusi. Projekto tikslas – pagerinti  neformaliojo švietimo veiklų kokybę bei didinti jų prieinamumą Biržų Vlado Jakubėno muzikos mokykloje ir Biržų rajono kūno kultūros ir sporto centre.Siekiant projekto tikslo, Biržų Vlado Jakubėno muzikos mokyklai bus nupirkta įranga (muzikos instrumentai, kompiuterinė įranga, keramikos degimo krosnis) bei atlikti Biržų rajono kūno kultūros ir sporto centro patalpų, esančių Karaimų g. 5, Biržų mieste, kapitalinio remonto darbai, būtini kokybiškai vaikų neformaliojo švietimo (muzikos, dailės, sporto) veiklai vykdyti.Įgyvendinus projektą pagerės vykdomų vaikų neformaliojo švietimo, t. y.  muzikos, dailės,  sporto šakų ugdymo programų kokybė.


Rytų regiono atrankinės patikros dėl onkologinių ligų programų koordinavimo centro veiklos vykdymui būtinos infrastruktūros sukūrimas

Viešoji įstaiga Vilniaus universiteto ligoninė Santaros klinikos

Lietuvoje onkologinės ligos užima antrą vietą bendroje mirtingumo struktūroje ir didžiausias mirtingumas yra darbingo (45–64 m.) amžiaus žmonių grupėje. Pastaraisiais metais yra stebimas ir didėjantis sergamumas onkologinėmis ligomis. Per paskutinius 20 metų sergamumas padidėjo beveik du kartus, o standartizuotas sergamumo piktybiniais navikais rodiklis padidėjo daugiau nei 2,3 karto. Viena iš efektyvių priemonių, siekiant didinti prevenciją prieš storosios žarnos, krūties vėžio bei gimdos kaklelio vėžinius susirgimus, būtų Rytų regiono atrankinės patikros dėl onkologinių ligų programų koordinavimo centro (toliau – Koordinavimo centras) įkūrimas, kuris įgyvendins Atrankinės patikros metodikų reikalavimus ir diegs Atrankinės patikros metodikas dėl onkologinių ligų programų vykdymo. Projekto tikslas - sukurti Rytų regiono atrankinės patikros dėl onkologinių ligų programų koordinavimo centrui būtiną infrastruktūrą, siekiant padidinti atrankinės patikros dėl onkologinių ligų programų efektyvumą ir kokybę bei sumažinti ankstyvą gyventojų mirtingumą nuo piktybinių navikų.Projekto metu planuojamos dvi veiklos: Koordinavimo centro veiklai būtinų patalpų remonto darbai; Koordinavimo centro veiklai būtinos įrangos ir baldų įsigijimas.Siekiant padidinti atrankinės patikros dėl onkologinių ligų programų efektyvumą ir kokybę bei sumažinti ankstyvą gyventojų mirtingumą nuo piktybinių navikų, įgyvendinus projekto veiklas, rezultate bus sukurta atrankinės patikros dėl onkologinių ligų programų Rytų regiono Koordinavimo centrui reikalinga infrastruktūra.


Socialinių paslaugų infrastruktūros plėtra Vilkaviškio rajono savivaldybėje

Vilkaviškio rajone socialinių paslaugų tinklas nėra išplėtotas, kad užtikrintų pakankamą socialinių paslaugų apimtį, įvairovę ir prieinamumą. Todėl būtina vystyti nestacionarių socialinių paslaugų infrastruktūrą savivaldybėje. Įgyvendinus projektą numatoma įsteigti savarankiško gyvenimo namus, kuriuose bus teikiamos paslaugos senyvo amžiaus,  socialinės rizikos asmenims ir jų šeimos nariams, asmenims su negalia ir kuriems nereikia nuolatinės, intensyvios priežiūros, sudarant jiems sąlygas savarankiškai tvarkytis buityje, rūpintis savimi, šeima. Tokio pobūdžio paslaugos rajone iki šiol nėra teikiamos. Projekto metu numatoma atlikti pastato, esančio Prapuolenių k. 1, Vilkaviškio r. sav. kapitalinio remonto darbus, pritaikant pastatą savarankiško gyvenimo paslaugoms teikti bei sutvarkyti aplink pastatą esančią infrastruktūrą. Projekto įgyvendinimo dėka gyventojams bus užtikrintos prieinamos ir aukštos kokybės nestacionarios socialinės paslaugos, sudarytos sąlygos integracijai į visuomenę.


Alytaus profesinio rengimo centro mokinių profesinis mokymas pameistrystės forma

Pagrindinė profesinio mokymo paskirtis – padėti asmeniui įgyti kvalifikaciją ir kompetencijas, atitinkančias darbo rinkos poreikius. Šiuоlaikinėje darbо rinkоje, siekiant suteikti naujas galimybes ne tik jaunimui, bet ir įmоnėms, plėtоjamas pameistrystės prоfesinis mоkyma, nes tai lemia: ekоnоmikоs augimą, didėjantį kоnkurencingumą, geresnę kvalifikacinės paklausos ir pasiūlos atitiktį. Projektas skatina praktinių įgūdžių mokantis darbo vietoje įgijimą, sklandesnį  perėjimą iš mokymosi į darbą, geresnį įsidarbinimą, glaudesnį švietimo ir verslo bendradarbiavimą, didesnę kvalifikuotų darbuotojų pasiūlos ir paklausos atitiktį.Projekto tikslas – prisidėti prie praktinių įgūdžių įgijimo skatinimo darbo vietoje, didinti profesinio mokymo atitiktį darbo rinkos poreikiams bei jo patrauklumą.Projekto įgyvendinimo metu šešiose Alytaus regiono įmonėse bus atliekamas praktinis mokymą darbo vietoje  Praktinis mokymas darbo vietoje bus atliekamas pagal šias  formaliojo mokymo programas: Suvirintojo;  Automechaniko; Vizualinės reklamos gamintojo ; Virėjo; Padavėjo -Barmeno; Apdailininko (Statybininko). Projekto tikslinė grupė - Alytaus profesinio rengimo centro formaliojo mokymosi programų mokiniai (25 asmenys).


Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė

Projekto tikslas - įtvirtinti kokybės siekimo ciklą, tobulinant švietimo įstaigų (išskyrus aukštąsias mokyklas) veiklą.Pagrindiniai projekto rezultatai: parengtos ir išbandytos ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo ir išorinio vertinimo metodikos, įgalinta neformaliojo vaikų švietimo ir jo teikėjų veiklos kokybės užtikrinimo metodika, plėtojamas švietimo įstaigų (išskyrus aukštąsias mokyklas) vadovų kompetencijų ir veiklos vertinimas, parengtas bendrojo ugdymo programas vykdančių mokyklų pažangos stebėsenos vertinimo modelis, sukurta išorinio vertinimo virtuali aplinka elektroninėje erdvėje bei plėtojama internetinė mokyklų įsivertinimo ir veiklos tobulinimo sistema.Projekto metu pasiekti rezultatai prisidės prie nacionalinės švietimo politikos ir ES strateginių nuostatų ir rekomendacijų dėl mokinių ugdymo pasiekimų pagerinimo, skatinant pokyčius švietimo įstaigų veikloje, įgyvendinimo (2014-09-08; C(2014)6397).Projekto tikslinės grupės: švietimo įstaigų darbuotojai ir švietimo paslaugas teikiančių įstaigų darbuotojai, ekspertai, švietimo valdymo ir savivaldos subjektų darbuotojai (atstovai).


Mažeikių rajono Renavo dvaro sodybos oficinos rekonstrukcija (restauravimas) bei pritaikymas viešojo turizmo reikmėms

Mažeikių rajono savivaldybės administracija

Projekto metu Renavo dvaro oficinos pastatas bus pritaikytas meninei, edukacinei, kultūrinei veiklai. Įgyvendinant projektą bus sutvarkytas visas oficinos pastatas, išsaugant vertingąsias savybes, taip pat įsigyjama įranga ir baldai, būtini meninei, kultūrinei ir edukacinei veiklai vykdyti. Sutvarkytame pastate bus rengiamos parodos, ekspozicijos, edukacinės programos, edukacinės dirbtuvės, meno terapijos dirbtuvės, konferencijos, seminarai. Tikimasi, kad restauravus oficinos pastatą bus padidintas susidomėjimas kultūros paveldu ir sudarytos prielaidos lankytojų srautų didinimui.


Vilniaus rajono savivaldybės administracija

Įgyvendinant projektą "Kompleksinės paslaugos Vilniaus rajono šeimoms" bus vykdomos veiklos: paslaugų šeimai organizavimas ir koordinavimas, paslaugų šeimai teikimas: pozityvios tėvystės mokymai, psichosocialinė pagalba, šeimos įgūdžių ugdymas ir sociokultūrinės paslaugos, mediacijos, vaikų priežiūros, potencialios tikslinės grupės informavimas, konsultavimas apie kompleksiškai teikiamas paslaugas šeimai, įtraukimo į šias paslaugas priemonių vykdymas, tikslinių grupių informavimas apie kitas aktualias savivaldybėje teikiamas paslaugas, vykdomas programas. Taip pat bus teikiama asmeninio asistento paslauga neįgaliesiems. Numatomas paslaugų gavėjų skaičius - 1500.


Kūrybiškumą skatinančių edukacinių erdvių kūrimas Molėtų gimnazijos vidaus patalpose

Molėtų rajono savivaldybės administracija

Tinkama mokyklos mokymosi, sporto ir poilsio erdvių būklė yra svarbus ugdymo sąlygų veiksnys, veikiantis ugdymo kokybę ir didinantis bendrojo ugdymo įstaigų tinklo veiklos efektyvumą. Dabartinės Molėtų gimnazijos patalpos, sudarančios prielaidas sukurti kokybišką ugdymo aplinką, skatinančią kūrybiškumą, šiuo metu yra itin prastos būklės: kai kurios patalpos neatitinka higienos normų reikalavimo, tam tikros erdvės neišnaudojamos švietimo reikmėms, yra nesaugios, o baldai ir įranga jose – nusidėvėję bei nefunkcionalūs. Siekiant pagerinti ugdymo(si) kokybę, būtina modernizuoti fizinę ir socialinę aplinką, kurti mokinių ir mokytojų poreikius atitinkančias edukacines erdves. Moderni, funkcionali aktų salė, kurioje suteikiama mokytojams ir mokiniams laisvė susikurti mokymosi erdvę, laisviau rinktis aktyvius mokymo metodus, vizualizuoti mokymą, suteiks didesnes galimybes siekti mokinio asmeninės pažangos, ugdymosi procesą paversti kiekvienam mokiniui įdomiu, žaismingu tyrinėjimu, patiriant pažinimo džiaugsmą ir sėkmę. Įgyvendinant projektą gimnazijoje bus atnaujintos vidaus patalpos (aktų salė, sporto salė ir pagalbinės patalpos), įsigyjant reikalingą įrangą bei baldus, tokiu būdu sukuriant modernias, kūrybiškumą skatinančias edukacines erdves.


„Mokinių gebėjimų atskleidimo ir jų ugdymo sistemos plėtra“

Projekto ,,Mokinių gebėjimų  atskleidimo ir jų ugdymo sistemos plėtra" tikslas -  įgalinti psichologus ir mokytojus pažinti mokinio gebėjimus ir parinkti jiems tinkamą formalųjį ir neformalųjį ugdymą. Kiekviena šalies mokykla turės galimybę įsijungti į veiklas, kuriose mokytojai ir psichologai dalyvaus vaikų gabumų atpažinime ir paieškoje, išmoks pritaikyti jiems ugdymo turinį pamokoje, patys tą turinį kurti, taip pat parinkti šiem svaikams neformalųjį ugdymą. Projekto metu bus organizuojami mokymai, konsultacijos, kuriamas bendadarbiaujančių mokyklų tinklas. Mokiniai, susidomėję konkrečia mokslo sritimi turės galimybę atlikti tiriamąjį darbą mobilioje ar stacionarioje JT laboratorijose ir tęsti savo idėjų realizavimą, gaunant reikiamą specialistų pagalbą. Projekto metu atliktų mokinių tiriamųjų darbų aprašai ir mokslinė metodinė medžiaga padės Lietuvos mokiniams ieškant tyrimų temų, planuojant bei tobulinant metodikas brandos darbams. Planuojamų  Projekto veiklų įgyvendinimas reikšmingai išplėtos gamtos mokslų ir technologijų populiarinimą tarp mokinių ir jaunimo.Siekiama projekto pabaigoje sukurti prielaidas tvariai mokinių gebėjimo atpažinimo ir jų ugdymo kokybės gerinimo sistemai Lietuvoje.


Tuberkuliozės gilaus mokymosi detektoriaus ChestEye galimybių studija

Tuberkuliozės (TB) apraiškos žmonijoje stebimos daugiau nei 4000 metų. Tai chroniška, užkrečiama liga, kuri plinta tarp žmonių oro lašeliniu būdu ir dažniausiai paveikia plaučius, tačiau gali daryti įtaką ir kitiems organams. 2015 metų duomenimis buvo nustatyta 10,4 milijonai naujų TB susirgimų, bet tik 6,1 milijonų (59%) buvo detektuota laiku. Nors 95 % visų atvejų užfiksuota mažai išsivysčiusuose regionuose, tačiau ši liga yra didelė problema ir Europoje, kur 2015 metais nustatyta 0,3 mln. susirgimų ir 32 tūkst. mirties atvejų. Pasaulyje, 2015 metais TB buvo 1.8 milijonų mirties atvejų priežastimi ir yra dešimtuke ligų, daugiausia  lemiančių mirtį. Remiantis pasaulinės sveikatos organizacijos (PSO) iniciatyvomis, daugiau aktyvių  pastangų turi būti įdėta siekiant pašalinti trūkumus susirgimų nustatyme ir judėti link TB eliminavimo. Šiuo metu  PSO rekomenduoja platesnį krūtinės ląstos radiografijos naudojimą. Šio projekto metu bus parengta TB diagnozavimo įrankio komercinių  galimybių studiją, kurioje bus rinkos poreikių analizė, platintojų tinklo analizė ir verslo planas su finansine, kainodaros ir medicininės atitikties analize.


Vandentiekio ir nuotekų tinklų rekonstravimas Šiaulių mieste

Uždaroji akcinė bendrovė "Šiaulių vandenys"

Pagrindinės geriamojo centralizuoto vandens tiekimo ir nuotekų surinkimo sistemos problemos Šiaulių mieste susijusios su reikšmingai pasenusia ir susidėvėjusia geriamojo vandens tiekimo ir nuotekų tvarkymo infrastruktūra – vamzdynai yra pasenę, susidėvėję, dažnai įvyksta gedimų ir avarijų. Dėl vandentiekio avarijų patiriamos netektys tinkluose, o dėl nuotekų tinklų avarijų užteršiama aplinka. Gedimų ir avarijų likvidavimui patiriamos darbo ir materialinės sąnaudos, gyventojai patiria nepatogumų. Siekiant projekto tikslinės grupės – Šiaulių miesto gyventojų poreikių gauti kokybiškas nepertraukiamas centralizuotai tiekiamo geriamojo vandens ir nuotekų surinkimo paslaugas už priimtiną kainą ir poreikių nepajausti neigiamo poveikio dėl vandentiekio ir nuotekų tinklų avarijų likvidavimo, patenkinimo, planuojamu įgyvendinti projektu numatyta rekonstruoti esamus, labiausiai susidėvėjusius ir daugiausiai eksploatacinių problemų keliančius vandentiekio ir nuotekų tinklus Šiaulių mieste. Pagrindinės projekto alternatyvos atveju yra numatyta rekonstruoti 21,02 km vandentiekio tinklų ir 27,69 km nuotekų surinkimo tinklų Šiaulių mieste. Numatoma, kad rekonstruotuose vamzdynuose sumažės gedimų ir avarijų skaičius, bei jų likvidavimo išlaidų. Projekto metu sukurta infrastruktūra sudarys sąlygas teikti kokybiškas, nepertraukiamas centralizuotai tiekiamo geriamojo vandens ir nuotekų surinkimo paslaugas Šiaulių miesto gyventojams.